title: Magdeburgin puolipallot

text: Magdeburgin puolipallot on fysikaalinen koe, jonka saksalainen fyysikko Otto von Guericke kehitti vuonna 1650 osoittaakseen, että luonnossa on mahdollista luoda tyhjiö, ja osoittaakseen ilmanpaineen voimakkuuden. Kokeessa kaksi kuparista puolipalloa liitettiin tiiviisti vastakkain, ja syntyneestä pallosta imettiin ilma pois. Tätä varten von Guericke kehitti maailman ensimmäisen tyhjiöpumpun. Pallon halkaisija oli noin 37 cm (1,2 jalkaa).


title: Magdeburgin puolipallot

text: Kuuluisin koe järjestettiin 8. toukokuuta 1654, jolloin paikalla oli muun muassa Saksan keisari Ferdinand III. Kokeessa 16 hevosta yritti turhaan vetää puolipalloja erilleen. Myöhemmin von Guericke toisti kokeen muun muassa Saksan valtiopäiville ja Ferdinand III:lle, jolloin 30 hevosta epäonnistui puolipallojen erottamisessa. Vuonna 1656 hän toisti kokeen kotikaupungissaan Magdeburgissa, jonka pormestari hän oli. Tässä kokeessa käytettiin jälleen 16 hevosta. Alkuperäisiä puolipalloja säilytetään Saksalaisessa museossa Münchenissä, ja niistä on tehty pienempiä kopioita fysiikan opetusta varten. Suomessa Magdeburgin puolipallot ovat nähtävissä esimerkiksi sekä Jyväskylän yliopiston tiedemuseon näyttelykeskus Soihdussa että Helsingin yliopistomuseossa.


title: Eino Kuvaja

text: Eino Hjalmar Kuvaja (17. kesäkuuta 1906 Kuopio – 11. joulukuuta 1975 Kuopio) oli suomalainen sotilas ja Mannerheim-ristin ritari numero 137.


title: Eino Kuvaja

text: Kuvaja kilpaili talviolympialaisissa Sankt Moritzissa 1928 ja Garmisch-Partenkirchenissa 1936 niiden ohjelmaan epävirallisena lajina kuuluneessa sotilaspartiohiihdossa. Molemmissa kisoissa hän saavutti Suomen nelimiehisen joukkueen jäsenenä hopeaa. Kuvaja toimi myös Puijon Hiihtoseuran puheenjohtajana vuosina 1956–1965 ja seuran hiihtojaoston puheenjohtajana vuosina 1938–1939, 1954–1961, 1953 ja 1962.


title: Eino Kuvaja

text: Jatkosotaan Kuvaja lähti 2. divisioonaan kuuluneen jalkaväkirykmentti 28:n II pataljoonan (II/JR 28) komentajana toimien siinä tehtävässä vuoden 1941 lopulle. Tämän jälkeen majuri Kuvaja toimi JR 7:n I pataljoonan (I/JR 7) komentajana aina haavoittumiseensa Äyräpäässä 4. heinäkuuta 1944, joka oli myös Mannerheim-ristin myöntämispäivä. Myöntämisperusteissa korostuivat majuri Kuvajan toimet pääaseman ja VT-aseman taisteluissa, joita kuvataan lyhyesti alempana.


title: Eino Kuvaja

text: Kannaksen suurhyökkäyksen alussa majuri Kuvajan johtama pataljoona taisteli Ohdan etelälohkolla torjuen vihollisen kiivaat hyökkäykset. Perääntyminen aloitettiin vasta, kun venäläisjoukot olivat ohittaneet etelän puolelta pataljoonan asemat ja oikea sivusta oli jäänyt täysin auki. Pataljoona viivytti hyökkääjää muun muassa Tonterissa ja Hartoisissa vetäytyen Siiranmäkeen, jossa majuri Kuvajan johtama pataljoona torjui kolmen vuorokauden ajan puna-armeijan voimakkaita hyökkäyksiä. Siiranmäen taistelun jälkeen pataljoona vetäytyi Äyräpäähän, jossa majuri Kuvaja ehti johtaa pataljoonansa puolustusta runsaan viikon ajan ennen haavoittumistaan. Hänet ylennettiin myöhemmin everstiluutnantiksi.


title: Eino Kuvaja

text: Aktiivipalveluksensa jälkeen Kuvaja toimi muun muassa vakuutustarkastajana. Kuvaja toimi myös Puijon Hiihtäjät r.y:n puheenjohtajana 1954, Puijon Hiihtoseura r.y:n puheenjohtajana vuodesta 1955 ja SVUL:n Pohjois-Savon piirin hiihtojaoston puheenjohtajana 1954 alkaen. Hän toimi myös Sotainvalidien Veljesliiton valtuuskunnan varapuheenjohtajana ja Mannerheim-ristin ritarien säätiön valtuuskunnan elinikäisenä puheenjohtajana.


title: Vuyisile Mini

text: Vuyisile Mini (1920 Port Elizabeth − 6. marraskuuta 1964 Pretorian keskusvankila) oli eteläafrikkalainen apartheidin vastustaja, ammattiyhdistysaktivisti, laulaja, lauluntekijä ja "Umkhonto we Sizwen" jäsen, joka oli yksi ensimmäisistä teloitetuista ANC:n jäsenistä.


title: Vuyisile Mini

text: Minin isä oli Port Elizabethin sataman satamatyöläinen, joka oli ammattiyhdistysaktivisti. Minin suoritettua peruskoulun hän siirtyi työelämään ja toimi pian täysipäiväisesti ammattiyhdistysliikkeessä organisoijana ja johtajana. Hän sai SACTU:lta tehtäväksi metallisteollisuuden työläisten ammattiliiton organisoimisen ja toimi pian Metallityökäisten liiton sihteerinä. Hän perusti myös Stephen Tobian kanssa Afrikkalaisten rakennustyöläisten ja Port Elizabethin satamatyöläisten liiton.


title: Vuyisile Mini

text: Vuonna 1951 Mini liittyi ANC:n jäseneksi ja vangittiin vuonna 1952 yhdessä Govan Mbekin kanssa osallisuudesta ANC:n vastarintakampanjaan, kun hän tarkoituksellisesti nousi vain valkoisille tarkoitettuun junaan. Vapauduttuaan vankilasta Mini nousi nopeasti ANC:n hierarkiassa ja valittiin pian Kapmaan ANC:n osaston sihteeriksi. Vuonna 1956 Mini oli yhtenä syytettynä suuressa maanpetosoikeudenkäynnissä, mutta vapautettiin todisteiden puutteen vuoksi. Vuonna 1960 hänet valittiin SACTU:n Eastern Capen osaston sihteeriksi.


title: Vuyisile Mini

text: Mini oli ensimmäisten Umkhonto we Sizween liittyneiden aktivistien joukossa vuonna 1961 ja hänestä tuli Eastern Capen komentoryhmän jäsen. 10. maaliskuuta 1963 hänet pidätettiin, asetettiin syytteeseen 17:stä šabotaasista ja muista poliittisista rikoksista ja tuomittiin maaliskuussa 1963 kuolemaan huolimatta kansainvälisistä protesteista ja muun muassa YK:n pääsihteeri U Thantin vetoomuksesta. Hänet teloitettiin hirttämällä 6. marraskuuta 1964.


title: Vuyisile Mini

text: Vuyisile Mini oli myös lahjakas näyttelijä, runoilija ja laulaja, joka muistetaan useista säveltämistään vapautuslauluista, joista tunnetuin on "Pasopa nansi 'ndondemnyama we Verwoerd" (), jota hän lauloi myös vankilassa ennen teloitustaan.


title: Jouko Saksio

text: Jouko Saksio on oululainen runoilija ja vapaa-ajattelija. Hän sai julkisuutta 1980-luvulla totaalikieltäytyjänä, joka joutui vankilaan ja jonka tasavallan presidentti Mauno Koivisto armahti helmikuussa 1987.


title: Jouko Saksio

text: Saksio voitti lavarunouden Suomen mestaruuden vuonna 2006 ja vuonna 2007. Hän edusti Suomea lajin ensimmäisissä maailmanmestaruuskilpailuissa Pariisissa kesäkuussa 2007, jolloin hän selvisi semifinaaliin saakka. Saksio toimii "Oulun Vapaa-ajattelijat ry:n" puheenjohtajana. Hän toimii myös juhlapuhujana uskonnottomissa juhlissa kuten hautajaisissa.


title: Sovellusarkkitehtuuri

text: Sovellusarkkitehtuuri kuvaa yksittäisen sovelluksen lähdekoodin ja toteutuksen rakenteen, miten modulaarisuus on toteutettu sekä miten sovelluskerrokset on eristetty. Sovelluskerroksia voivat olla muun muassa käyttöliittymä-, ohjaus-, sovelluspalvelu-, liiketoimintaolio-, tiedonhallinta-, ja liittymäkerrokset.


title: Integraatioarkkitehtuuri

text: Integraatioarkkitehtuuri kuvaa miten liiketoimintaa tukevien sovellusten joukko jakaa ja välittää tietoa toisilleen. Integraatioarkkitehtuuri kuvaa myös ne periaatteet, joilla sovelluksen liittymät muihin järjestelmiin tai sovelluksiin toteutetaan. Integraatioarkkitehtuuria määriteltäessä otetaan kantaa miten kokonaisuus integroidaan yhtenäisesti, ei vain yksittäisen liittymän integrointiin tapauskohtaisesti.


title: Forum Virium Helsinki

text: Forum Virium Helsinki on Helsingin kaupungin innovaatioyksikkö, joka kehittää tulevaisuuden kaupunkiratkaisuja yhteistyössä yritysten, tiedeyhteisön ja kaupunkilaisten kanssa. Yhtiön strateginen tavoite on tehdä Helsingistä maailman toimivin älykaupunki.


title: Forum Virium Helsinki

text: Forum Virium Helsingin suurimpia saavutuksia ovat Helsingin kaupungin datan avaaminen, Kalasataman älykaupunginosan kehityksen vauhdittaminen ja itseohjautuvan liikenteen sekä robottibussien pilotointi Helsingissä. Helsingin kaupungin asukkaat osallistuvat palvelujen kehittämiseen. Esimerkiksi Kalasataman asukkaista kolmasosa on osallistunut alueen kokeiluihin, pilotteihin ja kehitystoimintaan. Forum Virium Helsinki on onnistunut lisäämään vajaakäyttöisten tilojen käyttöä Helsingissä älyratkaisuilla.


title: Forum Virium Helsinki

text: Vuonna 2005 perustetun Forum Virium Helsingin jäsenyrityksiä ovat CGI, Helen, Cisco, Elisa, IBM, Sponda, Telia, Tieto ja Yleisradio sekä julkishallinnosta Helsingin kaupunki, Sitra, Tekes, Metropolia, Dimecc ja VTT. Verkostoon kuuluvat myös Demos Helsinki, 6Aika ja EIT. Kehityshankkeisiin osallistuu jäsenorganisaatioiden lisäksi muita Helsingin alueella toimivia yhteistyökumppaneita.


title: Forum Virium Helsinki

text: Forum Virium Helsinki on Helsingin kaupungin itsenäinen tytäryhtiö, jonka rahoituksesta noin kaksi kolmasosaa tulee Euroopan Unionin hankkeista ja kolmasosa kaupungilta sekä jäsenien jäsenmaksuista. Forum Virium Helsinki on voittoa tavoittelematon osakeyhtiö. Yhtiössä työskentelee hankkeiden määrästä riippuen tyypillisesti 35–40 asiantuntijaa. Forum Viriumin toimitusjohtaja on Mika Malin.


title: Forum Virium Helsinki

text: Forum Virium Helsingin toiminta keskittyy käytännönläheisiin kehityshankkeisiin, joissa pilotoidaan ja kehitetään uusia ratkaisuja ja palveluinnovaatioita vastaamaan tulevaisuuden haasteisiin. Hankkeita toteutetaan seuraavissa ohjelmakokonaisuuksissa: Älykäs liikenne, älykäs kaupunki ja esineiden internet.


title: Gossip Girl

text: Gossip Girl on Cecily von Ziegesarin kirjasarjaan perustuva televisiosarja. Kirjoissa seurataan teini-ikäisen ystäväjoukon elämää New Yorkin varakkaassa Upper East Sidessa. Päähenkilöinä kirjassa ovat Blair Waldorf, Serena Van der Woodsen, Chuck Bass, Nate Archibald ja Dan Humphrey. Sarjaan kuuluu 12 kirjaa, joista ensimmäinen ilmestyi vuonna 2002. Kirjojen pohjalta tehty televisiosarja sai ensiesityksensä yhdysvaltalaisella The CW -kanavalla syyskuussa 2007. Ohjelmasta tehtiin kuusi tuotantokautta ja sarja päättyi 17. joulukuuta 2012.


title: Gossip Girl

text: Suomessa MTV3 esitti sarjan ensimmäisen kauden 18. maaliskuuta 2008 - 15. heinäkuuta 2008. Sub esitti toisen kauden 24. maaliskuuta 2009 - 25.elokuuta 2009.


title: Lavarunous

text: Lavarunous eli runoniskentä () on runokilpailu, jossa kilpailijat esittävät itse tekemiään runoja, jotka yleisöstä valittu viisihenkinen tuomaristo arvostelee. Runojen enimmäispituus on kolme minuuttia. Annetuista pisteistä poistetaan suurin ja pienin pistemäärä mäkihyppyarvostelun tapaan. Usein kilpailu pidetään ravintolaympäristössä. Laji syntyi Yhdysvalloissa vuonna 1984. Suomeen laji tuli vuonna 2000, jolloin ensimmäinen kilpailu pidettiin Kuopiossa. Sieltä laji levisi koko maahan, ja pian ruvettiin järjestämään lajin SM-kisoja. Ensimmäiset maailmanmestaruuskilpailut pidettiin Pariisissa kesäkuussa 2007. Siellä Suomea edusti Jouko Saksio, joka oli voittanut Suomen mestaruuden vuonna 2006. Saksio selvisi semifinaaleihin saakka.


title: Andreas Thuronius

text: Andreas Thuronius (alun perin Waenerus) (31. lokakuuta 1632 Hämeenkyrö – 8. elokuuta 1665, matkalla Tallinnaan) oli suomalainen luonnontutkija ja filosofi, joka toimi Turun akatemian logiikan ja metafysiikan sekä myöhemmin luonnonopin professorina.


title: Andreas Thuronius

text: Thuronius toimi kreivi Pietari Brahen yksityissihteerinä vuonna 1655 ja akatemian rehtorina vuosina 1662–1663 ja 1663–1664. Thuronius oli naimisissa Sara Hansintytär Meissnerin kanssa vuodesta 1657.


title: Andreas Thuronius

text: Thuronius havaitsi vuoden 1644 komeetan. Hän kirjoitti tähtitieteen oppikirjaa vuoden 1660 jälkeen. Se ei kuitenkaan koskaan valmistunut hänen varhaisen 32-vuotiaana tapahtuneen kuolemansa vuoksi.


title: Sandokan

text: Sandokan on italialaisen kirjailijan Emilio Salgarin ehkä tunnetuin hahmo, rohkea ja ritarillinen merirosvopäällikkö. Sandokanista kertovia teoksia on käännetty useille eri kielille. Malesian Tiikerinä tunnetusta Sandokanista on tehty myös useita elokuvia sekä kaksi animaatiosarjaa, joista toinen on esitetty myös Suomessa.


title: Sandokan

text: Sandokania ovat esittäneet muun muassa näyttelijät Kabir Bedi, Steve Reeves ja Ray Danton. Steve Reevesin tähdittämä elokuva "Malesian merirosvot" on nähty myös Suomessa Yle Teeman esittämänä.


title: Sandokan

text: Emilio Salgarin hahmoista Sandokan on toiseksi filmatisoiduin, vain Mustasta merirosvosta on tehty enemmän elokuvatulkintoja. 1960-luvulla Sandokanista tehtiin neljä elokuvaa, joissa pääosissa olivat amerikkalaiset näyttelijät: "Sandokan, la tigre di Mompracem" (”Sandokan, Mompracemin tiikeri”, 1963) ja "Malesian merirosvot" (1964), joissa Sandokanin roolia esitti amerikkalainen kehonrakentaja-näyttelijä Steve Reeves sekä Sandokan iskee takaisin (1964) ja Sandokan vastaan Sarawakin leopardi (1964), joissa Sandokanina oli Ray Danton.


title: Sandokan

text: Oikeana Sandokanina kuitenkin pidetään Sergio Soliman minisarjassa "Sandokan" nimikkoroolia esittänyttä Kabir Bediä, joka esiintyi Sandokanina myös pian seuranneessa jatkosarjassa "Sandokan iskee takaisin". Myöhemmin Kabir Bedi palasi hänet maailmanmaineeseen nostaneeseen Sandokanin rooliin kahdessa elokuvassa, "Sandokanin paluu" vuonna 1996 ja "Sandokanin poika" vuonna 1998.


title: Sandokan

text: Vuonna 1992 valmistui piirretty sarja, joka löyhästi perustuu Salgarin kirjoihin ja jossa Sandokan on vääryydellä syrjäytetty Sarawakin Rajah, joka pyrkii hankkimaan takaisin valtakuntansa. Piirretty sarja on esitetty myös Suomessa MTV3-kanavalla.


title: Sandokan

text: Sandokan sai uuden tulkinnan italialaisen Mondo Tv:n animaattoreiden tekemänä. "Sandokan, Malesian tiikeri" ("Sandokan, la tigre della Malesia ") valmistui vuonna 1998, jatkosarja "Sandokan, Tiikeri karjuu jälleen" ("Sandokan, la tigre ruggisce ancora ") seurasi vuonna 2000 ja kolmantena osana tarinaan liittyi "Sandokan, Tiikerin rohkeus" ("Sandokan, il coraggio della tigre ") vuonna 2004.


title: Sandokan

text: Sandokan on esiintynyt myös sarjakuvien sivuilla. Aku Ankan Taskukirjoissa 85 ja 137 tarinat "Lapuanin helmi" ja "Masalian tiikeri" ovat Sandokan-mukaelmia.


title: The Devil’s Rejects

text:
The Devil’s Rejects on vuonna 2005 ensi-iltansa saanut kauhuelokuva. Elokuvan ohjasi sekä käsikirjoitti Rob Zombie ja sen pääosissa ovat Bill Moseley, Sid Haig ja Sheri Moon.
"The Devil’s Rejects" on jatko-osa vuoden 2003 elokuvalle "House of 1000 Corpses".


title: The Devil’s Rejects

text: Elokuva kertoo sadistisesta Fireflyn perheestä jotka kutsuvat itseään nimellä ”Paholaisen hylkiöt”. Heillä on takanaan synkkä ja pitkä lista murhattuja ja poliisit ovat perheen perässä. Eräänä aamuna Fireflyt heräävät siihen kun poliisit ovat saartaneet heidän talonsa. Tästä alkaa armoton tulitaistelu ja Otis ja Baby pystyvät pakenemaan mutta äiti Firefly pidätetään. Tästä alkaa pakomatka ja pian mukaan lyöttäytyy myös Babyn isä Kapteeni Spaulding.


title: Vusi Mahlasela

text: Vusi Mahlasela (s. 1965 Pretoria, Etelä-Afrikka) on eteläafrikkalainen laulaja ja lauluntekijä, joka tunnetaan kotimaassaan lempinimellä "The Voice" ().


title: Vusi Mahlasela

text: Mahlasela varttui kuunnellen ihmisten laulua isoäitinsä shebeenissä ja opiskeli itsenäisesti soittamaan kitaraa. Teini-ikäisenä hän aloitti omien laulujen säveltämisen ja sanoittamisen. Vuonna 1981 hän liittyi "Ancestors of Africa" -runoilijaryhmään ja Eteläafrikkalaisten kirjailijoiden kongressiin () vuonna 1988. Hänen musiikissaan on vaikutteita eteläafrikkalaisesta jazzmusiikista ja hän on ilmoittanut chileläisen Victor Jaran keskeisimmäksi vaikutteekseen. Mahlaselan esikoisalbumi "When You Come Back" (1992), joka oli omistettu eteläafrikkalaisille poliittisille pakolaisille, nosti hänet kuuluisuuteen myös Euroopassa ja Pohjois-Amerikassa. Vuonna 2002 Mahlasela esiintyi Lee Hirschin dokumentissa , jossa esiteltiin musiikin roolia maan apartheidin vastaisessa taistelussa.


title: House of 1000 Corpses

text: House of 1000 Corpses on vuonna 2003 ensi-iltansa saanut yhdysvaltalainen kauhuelokuva, joka on rockmuusikkona tunnetun Rob Zombien esikoisohjaus. Elokuvan pääosia näyttelevät Bill Moseley, Sid Haig ja Sheri Moon. Elokuvan jatko-osa "The Devil’s Rejects" ilmestyi kaksi vuotta myöhemmin 2005. Senkin käsikirjoitti ja ohjasi Rob Zombie.


title: House of 1000 Corpses

text: Elokuva on juoneltaan suurelta osin perinteinen yhdysvaltalainen kauhuelokuva ja muistuttaakin paljon vuoden 1974 "Texasin moottorisahamurhat" -elokuvaa. Rob Zombie onkin sanonut, että "House of 1000 Corpses" on kunnianosoitus vanhoille yhdysvaltalaisille kauhuelokuville kuten "Texasin moottorisahamurhille".


title: House of 1000 Corpses

text: Elokuva kertoo neljästä nuoresta, jotka ajelevat pitkin Texasia ja päätyvät pieneen kylään. Kylässä he saavat kuulla paikallisesta legendasta, Dr. Satanista. Nuoret kiinnostuvat Dr. Satanin tarinasta ja lähtevät heti matkaan kuultuaan, että aivan lähellä kasvaa puu, jonka luona Dr. Satan tapettiin. Etsiessään puuta he poimivat matkaansa liftarin. Kesken matkan auton rengas puhkeaa, mutta liftari kertoo asuvansa lähellä ja nuoret päättävät lähteä tämän matkaan. Päästyään perille he saavat tutustua liftarin perheeseen: Fireflyeihin, ”Paholaisen hylkiöihin”...


title: Kevättä ja syksyä -vuosikirjat

text: Kevättä ja syksyä -vuosikirjat ovat muinaiskiinalaisen Lu-valtion viralliset aikakirjat, jotka kertovat Kiinan historiasta vuodesta 722 eaa. vuoteen 481 eaa. Ne ovat varhaisimmat säilyneet kiinalaiset tekstit, jotka on järjestetty vuosikirjoiksi. Kevättä ja syksyä -vuosikirjat ovat erittäin suppeita. Muinaiset kiinalaiset kirjoittivat monia kommentoivia tekstejä selittämään ja laajentamaan niissä käsiteltyjä aiheita.


title: Kevättä ja syksyä -vuosikirjat

text: Vuosikirjoissa käsitellään muutaman feodaalisen valtion diplomaattisia suhteita, liittoumia, sotilaallisia tapahtumia ja luonnonkatastrofeja.


title: Nigerian naisten jalkapallomaajoukkue

text: Nigerian naisten jalkapallomaajoukkue edustaa Nigeriaa naisten jalkapallon kansainvälisissä otteluissa.


title: Nigerian naisten jalkapallomaajoukkue

text: Nigerian maajoukkue sijoittui Sydneyn 2000 olympialaisissa kahdeksanneksi ja Ateenan 2004 olympialaisissa kuudenneksi. Pekingin 2008 olympialaisissa se hävisi kaikki kolme otteluaan: Pohjois-Korealle 0–1, Saksalle 0–1 ja Brasilialle 1–3. Nigerian ainoan maalin teki Perpetua Nkwocha rangaistuspotkusta.


title: Nigerian naisten jalkapallomaajoukkue

text: Nigeria on ollut mukana kaikissa tähän asti pelatuissa naisten MM-turnauksissa. Vuosien 1991, 1995, 2003, 2011 ja 2015 kisoissa sen pelit päättyivät alkulohkon jälkeen. Vuoden 1999 MM-kisoissa Nigeria sijoittui alkulohkossaan toiseksi. Puolivälierässään Brasiliaa vastaan se nousi puoliajan 0–3-tappiotilanteesta tasoihin mutta hävisi jatkoajalla maalein 3–4.


title: Nigerian naisten jalkapallomaajoukkue

text: Vuoden 2007 MM-kisat pelattiin Kiinassa. Nigeria pelasi alkulohkossaan Ruotsin kanssa tasapelin 1–1 mutta hävisi Pohjois-Korealle 0–2 ja Yhdysvalloille 0–1 ja jäi lohkonsa viimeiseksi. Joukkuetta valmensi Ntiero Effiom. Nigerian pelaajista Rita Chikwelu ja MM-turnauksessa joukkueen ainoan maalin tehnyt Cynthia Uwak ovat pelanneet pitkään Suomessa.


title: Nigerian naisten jalkapallomaajoukkue

text: Vuoden 2011 MM-kisoissa Saksassa Nigeria hävisi sekä Ranskalle että Saksalle 0–1 ja voitti Kanadan samoin lukemin mutta ei selviytynyt alkulohkosta jatkoon. Nigerian ainoan maalin teki Perpetua Nkwocha.


title: Nigerian naisten jalkapallomaajoukkue

text: Vuoden 2015 MM-kisoissa Kanadassa Nigeria pelasi Ruotsin kanssa tasapelin 3–3 mutta hävisi sitten Australialle 0–2 ja Yhdysvalloille 0–1 eikä päässyt alkulohkosta jatkoon. Nigerian maalintekijät olivat Ngozi Okobi, Asisat Oshoala ja Francisca Ordega.


title: Nigerian naisten jalkapallomaajoukkue

text: Afrikan mestaruusturnauksessa Nigeria oli pitkään voittamaton. Se vei ensimmäiset seitsemän mestaruutta putkeen vuosina 1991, 1995, 1998, 2000, 2002, 2004 ja 2006. Vuoden 2008 turnauksen välierissä se hävisi Päiväntasaajan Guinealle ja sijoittui kolmanneksi voitettuaan pronssiottelussa Kamerunin rangaistuspotkukilpailun jälkeen. Vuonna 2010 Nigeria voitti Päiväntasaajan Guinean finaalissa, ja näin joukkue voitti kahdeksannen maanosamestaruutensa. Vuoden 2012 turnauksen välierissä Nigeria hävisi Etelä-Afrikan tasavallalle 0–1 ja pronssiottelussa Kamerunille samoin lukemin, joten se sijoittui neljänneksi. Vuonna 2014 Nigeria voitti yhdeksännen mestaruutensa voittamalla loppuottelussa Kamerunin 2–0


title: Australian naisten jalkapallomaajoukkue

text: Australian naisten jalkapallomaajoukkue edustaa Australiaa naisten jalkapallon kansainvälisissä otteluissa.


title: Australian naisten jalkapallomaajoukkue

text: Australian naismaajoukkue on ollut mukana kaksissa olympialaisissa ja kuusissa MM-kilpailuissa. Vuosien 1995, 1999 ja 2003 MM-kisoissa sen pelit päättyivät alkulohkon jälkeen. Sydneyn 2000 olympialaisissa se sijoittui seitsemänneksi ja Ateenan 2004 olympialaisissa viidenneksi.


title: Australian naisten jalkapallomaajoukkue

text: Vuoden 2007 MM-kisoissa Kiinassa Australia voitti alkulohkossaan Ghanan 4–1 ja pelasi tasapelin 1–1 Norjan kanssa ja 2–2 Kanadan kanssa. Puolivälierässä Brasiliaa vastaan Australia nousi vielä kahden maalin tappioasemasta tasoihin mutta hävisi lopulta 2–3. Tom Sermannin valmentaman joukkueen maalintekijät turnauksessa olivat neljä maalia tehnyt Lisa De Vanna sekä yhden maalin viimeistelleet Heather Garriock, Sarah Walsh, joukkueen kapteeni Cheryl Salisbury, Collette McCallum ja Lauren Colthorpe.


title: Australian naisten jalkapallomaajoukkue

text: Vuoden 2011 MM-kisoissa Saksassa Australia hävisi alkulohkossaan Brasilialle 0–1 mutta voitti Päiväntasaajan Guinean 3–2 ja Norjan 2–1 ja selviytyi puolivälieriin. Kyah Simon teki jatkoonpääsyn ratkaisseessa Norja-ottelussa Australian molemmat maalit. Puolivälierissä Australia hävisi Ruotsille maalein 1–3.


title: Australian naisten jalkapallomaajoukkue

text: Vuoden 2015 MM-kisoissa Kanadassa Australia hävisi alkulohkossaan Yhdysvalloille 1–3 mutta voitti Nigerian 2–0, pelasi Ruotsin kanssa tasan 1–1 ja selviytyi neljännesvälieriin. Neljännesvälierissä Australia voitti Brasilian maalein 1–0. Puolivälierissä Japani oli parempi sen voitettua Australian 1–0.


title: Australian naisten jalkapallomaajoukkue

text: Oseanian mestaruuden Australia voitti vuosina 1995, 1998 ja 2003. Aasian mestaruusturnaukseen se on osallistunut vuodesta 2006 lähtien ja sijoittui ensimmäisellä kerralla toiseksi hävittyään loppuottelussa Kiinalle rangaistuspotkukilpailussa. Ensimmäisen Aasian-mestaruutensa Australia voitti vuonna 2010, jolloin se kukisti finaalissa Pohjois-Korean rangaistuspotkukilpailussa 5-4 (1-1 ja.).


title: Painin maailmanmestaruuskilpailut 2007

text: Vuoden 2007 painin maailmanmestaruuskilpailut järjestettiin 16.–23. syyskuuta Bakussa, Azerbaidžanissa. Kisojen ohjelmaan kuuluivat kreikkalais-roomalainen paini, vapaapaini ja naispaini.


title: Zuozhuan

text: Zuozhuan (左傳; pinyin: Zuǒzhuàn; Wade-Giles: Tso chuan) on yksi varhaisimmista säilyneistä kiinalaisista historiallisista teksteistä. Se käsittelee muinaisen Kiinan tapahtumia vuodesta 722 eaa. vuoteen 468 eaa. "Zuozhuan"ia on perinteisesti pidetty Zuo Qiumingin Kevättä ja syksyä -vuosikirjojen kommentaarina. Moni tutkija pitää sitä kuitenkin itsenäisenä työnä, joka käsittelee samaa ajanjaksoa ja joka myöhemmin yhdistettiin vuosikirjoihin. Huomattavat nykytutkijat kuten Yang Bojun (楊伯峻) ovat sitä mieltä, että teos koostettiin Taistelevien läänitysvaltioiden aikana, viimeistään 389 eaa. "Zuozhuan" on yksi tärkeimmistä Kevättä ja syksyä -aikakautta käsittelevistä historiallisista lähteistä.


title: Zuozhuan

text: "Zuozhuan" on ensimmäinen tunnettu teksti, jossa mainitaan kiinalainen wéiqí -lautapeli kappaleessa, joka käsittelee Lun herttua Xiangin 25. hallitusvuotta (548 eaa.). Teoksessa on yksi varhaisimpia mainintoja ammattimaisen ennustajan suorittamasta kasvojenluvusta.


title: Zuozhuan

text: "Zuozhuania" pidetään "Shijin" ohella klassisen kiinalaisen proosan helmenä. Se toimi sukupolvien ajan kiinalaisten proosankirjoittajien esikuvana.


title: Tibor Márkus

text: Tibor Márkus (s. 10. lokakuuta 1978 Budapest, Unkari) on unkarilainen jalkapalloilija, pelipaikaltaan hyökkääjä. Hän edustaa unkarilaista Szigetszentmiklósi TK -seuraa.


title: Tibor Márkus

text: Márkus on pelannut myös Suomessa Rovaniemen Palloseuran riveissä kaudella 2003 ja oli mukana nostamassa joukkuetta Ykkösestä Veikkausliigaan.


title: The Grinch

text: The Grinch () on vuonna 2000 ensi-iltansa saanut yhdysvaltalainen komediaelokuva, jonka on on ohjannut Ron Howard. Elokuvan pääosassa esiintyy Jim Carrey. Elokuva palkittiin parhaan maskeerauksen Oscar-palkinnolla. Elokuva perustuu lastenkirjailija Dr. Seussin tarinaan.


title: The Grinch

text: Elokuva kertoo suurella vuorella asuvasta peikosta, Grinchistä, joka vihaa sydämensä pohjasta joulua. Vuoren juurella sijaitsee kylä, jonka asukkaat kaikki rakastavat joulua, mutta he pelkäävät Grinchiä ja välttävät hänestä puhumista. Pikkuinen Cindy Lou ymmärtää Grinchin vihan joulua kohtaan ja päättää pyytää Grinchiä juhlimaan joulua kylän kanssa.


title: Puunjalostusinsinöörit

text: Puunjalostusinsinöörit ry (PI) on biometsäteollisuudessa työskentelevien yliopisto- ja korkeakoulututkinnon suorittaneiden ammattilaisten ja alan yritysten yhdistys. Yhdistyksen tehtävänä on kehittää puunjalostusosaamista, kasvattaa kiinnostusta alaan ja toimia kansainvälisenä suunnannäyttäjänä.


title: Puunjalostusinsinöörit

text: Yhdistyksen jäsenmäärä on noin 2 600. Jäsenkunta koostuu pääasiassa metsäklusterissa työskentelevistä insinööreistä ja noin 40 yrityksestä. joihin kuuluvat kaikki Suomen suurimmat metsäklusteriyritykset. Yhdistys on perustettu vuonna 1914 ja tunnettiin ennen Suomen Paperi-insinöörien Yhdistys ry:nä sekä Paperi-insinöörit ry:nä.


title: Johan Wassenius

text: Johan Wassenius, aateloituna Lagermarck (10. kesäkuuta 1620/22, Vänersborg – 1691, Ulvila) oli suomalainen ruotsalaissyntyinen tuomari ja filosofi. Hän toimi jonkin aikaa Turun akatemian filosofian apulaisena, ja käsitteli teoksissaan muun muassa sallittua ja kiellettyä magiaa.


title: Johan Wassenius

text: Myöhemmin Wassenius siirtyi oikeuden palvelukseen. Hän toimi Turun hovioikeuden kanneviskaalina vuosina 1650–1662 ja asessorina vuosina 1662–1685, sekä kihlakunnantuomarina eri paikkakunnilla. Wassenius aateloitiin vuonna 1688.


title: M/S TransWood

text: M/S TransWood () on ruotsalaisen Rederi AB Transatlanticin omistukseen rekisteröity ro-lo-alus (ro-ro- ja lo-lo-aluksen yhdistelmä). Alus on rakennettu vuonna 2002 Stocznia Gdynia, S.A. -nimisellä telakalla, Gdyniassa, Puolassa. "TransWood" on rekisteröity Ruotsin lipun alle ja sen kotisatama on Skärhamn.


title: M/S TransWood

text: TransWoodin sisaraluksia ovat M/S TransPine, M/S Finnfighter ja M/S Oranjeborg.


title: M/S TransWood

text: Alun perin laivan tilasi suomalainen Palkkiyhtymä. Ennen aluksen luovutusta ruotsalainen B&N kuitenkin osti sen. Luovutus uudelle omistajalle tapahtui toukokuun alussa vuonna 2002. Samalla alus rekisteröitiin Ruotsin lipun alle nimellä "Finnwood". Kotisatamaksi tuli Skärhamn. Pian luovutuksen jälkeen Finnwood lähti ensimmäiselle matkalleen Suomesta kohti Yhdysvaltoja.


title: M/S TransWood

text: 30. kesäkuuta 2003 B&N Finnwood Ltd. osti laivan ja vuokrasi sen B&N Nordsjöfrakt Ab:lle. Kotisatama säilyi Ruotsissa huolimatta uuden omistajan olleen rekisteröitynä Gibraltarille. Vuonna 2005 Finnwood rekisteröitiin Rederi AB Transatlanticin omistukseen. Vuoden 2006 alussa Finnwood oli 1,5 kuukautta Blohm + Vossin telakalla Hampurissa, Saksassa pidennettävänä. 5. elokuuta 2008 alus sai nimen "TransWood".


title: Aikateríni Vóngoli

text: Aikateríni ”Katerína” Vóngoli (, usein muodossa "Ekateríni Vóggoli", s. 30. lokakuuta 1970, Lárisa, Kreikka) on kreikkalainen entinen kiekonheittäjä.


title: Aikateríni Vóngoli

text: Vóngoli sijoittui Sevillan MM-kisoissa 1999 yhdenneksitoista tuloksella 61,00. Seuraavana vuonna Sydneyn olympialaisissa hän oli yhdeksäs heitettyään 61,57. Hän karsiutui Edmontonin MM-kisoissa 2001, mutta Münchenin EM-kisoissa 2002 hän voitti EM-kultaa tuloksella 64,31. Myöhemmin samana vuonn ahän heitti yleisurheilun maailmancupissa toiseksi. Vuonna 2003 Vóngoli voitti Kreikan mestaruuden ja Euroopan cupin. Samana vuonna hän voitti MM-pronssia Pariisin MM-kisoissa tuloksella 66,73 sekä heitti kolmanneksi . Seuraavana vuonna hän voitti maansa mestaruuden ja sijoittui kahdeksanneksi sekä Ateenan olympialaisissa että .


title: Aikateríni Vóngoli

text: Vóngoli pitää ennätyksellään hallussaan kiekonheiton Kreikan ennätystä.


title: M/S Eivor

text: M/S Eivor (ent. Baldur, ) on suomalainen yhteysalus. Eivor toimii Nauvossa ja Korppoossa Saaristomerellä reitillä Pärnäinen–Berghamn–Nötö–Aspö–Jurmo–Utö.


title: M/S Eivor

text: Aluksen rakensi Islannissa Thorgeir & Ellert -telakka vuonna 1990. Alus liikennöi nimellä Baldur vuoteen 2006 saakka Islannin luoteisrannikon yhteysaluksena kotisatamanaan Stykkisholmur. Vuonna 2006 turkulainen Rosita-varustamo osti aluksen ja toi sen Merenkulkulaitoksen kilpailutuksessa voittamalleen Utön reitille. Rosita oy voitti Utön reitin kilpailutuksen myös vuonna 2016 alkaneeksi kaudeksi, mutta operointi ja alus myytiin vuoden 2018 alusta Saariston Meritie oy:lle.


title: M/S Eivor

text: Eivorin pituus on 39,40 metriä, ja sille mahtuu 19 henkilöautoa ja 195 matkustajaa. Aluksella on ravintola, jossa on a-oikeudet.


Syyskuun 2007 Indonesian maanjäristykset alkoivat 12. syyskuuta 2007 Sumatran-saarella. Järistys sattui kello 18.10 paikallista aikaa. Järistyksen voimakkuudeksi mitattiin 6,4 magnitudia (8,4 M).


title: Rikk Scholvinck

text: Rikk Scholvinck on hollantilainen musiikkialan vaikuttaja. Hän on työskennellyt muun muassa tuottajana ja managerina. Schölvinck on toiminut useiden yhtyeiden kiertuemanagerina ja viime vuosina hän on ollut osana "Ozzfest"-festivaalikiertueen työryhmää. Hän on työskennellyt aiemmin muun muassa Megadethin sekä Twisted Sisterin kiertuemanagerina. Hän on työskennellyt suomalaisen Lordin kiertuemanagerina vuodesta 2007.


title: Ao

text: Ao tai AO voi tarkoittaa ainakin seuraavia:Ao on seuraavan henkilön nimi:


title: Arthur Collier

text: Arthur Collier (12. lokakuuta 1680 – syyskuu 1732) oli englantilainen filosofi ja teologi.


title: Arthur Collier

text: Collierin pääteos oli "Clavis Universalis" (1713). Hän esitti samanlaisia idealistisia ajatuksia kuin samaan aikaan elänyt George Berkeley. Näiden kahden ajattelijan välillä ei kuitenkaan vaikuta olleen yhteyksiä. Collier katsoi, että ulkoista oliota vastaavat kuvat olivat ainoa tunnettavissa oleva todellisuus. Aine, joka oli kuvien aikaansaava syy, ei ollut ajateltavissa eikä se siten ollut meille mitään. Ulkoinen maailma ei ollut inhimillisille tarkkailijoille olemassa.


title: Arthur Collier

text: Collier sai vaikutteita René Descartesilta, Nicolas Malebranchelta sekä John Norrisin teoksesta "An Essay Towards the Theory of the Ideal or Intelligible World" (1701), mutta vaikuttaa olleen tietämätön John Locken ajattelusta.


title: Linsey Godfrey

text: Linsey Godfrey (s. 25. heinäkuuta 1988 Stuart, Florida) on yhdysvaltalainen näyttelijä, joka tunnetaan parhaiten roolistaan Caroline Spencerinä saippuasarjassa "Kauniit ja rohkeat".


title: Linsey Godfrey

text: Hän on näytellyt muun muassa tieteissarjassa "Surface" (2006). Hänellä oli sarjassa sivurooli yhden päähenkilön tyttöystävänä, mutta NBC lopetti sarjan tuotannon yhden kauden jälkeen. Godfrey ehti esiintyä viidessä jaksossa. Godfrey esittää pääroolia Timothy J. Nelsonin ohjaamassa perhe-elokuvassa "The Assignment", jonka kuvaukset aloitettiin jo vuonna 2008 ja jonka oli tarkoitus ilmestyä elokuvateattereihin keväällä 2009. Elokuva ilmestyi suoraan DVD:lle joulukuussa 2011.


title: Linsey Godfrey

text: Keväällä 2012 Godfrey sai roolin "Kauniit ja rohkeat" -saippuasarjasta, jossa hän näyttelee Caroline Spenceriä, Karen Spencerin tytärtä.


title: Linsey Godfrey

text: Kesäkuussa 2006 19-vuotiaalla Godfreyllä todettiin Hodgkinin tauti, josta hän kuitenkin toipui. Tautiin liittyneiden hoitojen vuoksi hän joutui pitämään vuoden tauon näyttemisestä. Parannuttuaan hän esiintyi marraskuussa 2007 rikossarjassa "Todistettavasti syyllinen" yhden jakson mittaisessa roolissa.


title: Linsey Godfrey

text: Godfrey seurusteli "Tunteissa ja tuoksuissa" näyttelevän Robert Adamsonin kanssa. Pariskunta sai ensimmäisen lapsensa vuonna 2014. Elokuussa 2015 heidän kerrottiin eronneen.


title: Myrttikasvit

text: Myrttikasvit ("Myrtaceae") on heimo kaksisirkkaisten siemenkasvien lahkossa "Myrtales". Kaikki heimon lajit ovat puumaisia.


title: Myrttikasvit

text: Myrttikasvien erikoispiirre on se, että kasvien nila on puuaineen molemmin puolin, eikä pelkästään tämän ulkopuolella. Myrttikasvit ovat ainavihantia. Kukissa on useimmiten viisi terälehteä, mutta monissa suvuissa on niitä on vähemmän tai ei ollenkaan. Heteet ovat usein huomiota herättävän värikkäitä ja niitä on lukuisia.


title: Myrttikasvit

text: Lajeja myrttikasvien heimossa on ainakin 3000, jotka on jaettu 130–150 sukuun. Myrttikasveja on lukumääräisesti paljon trooppisella ja lauhkeanlämpimällä vyöhykkeellä. Heimon lajit ovat yleisiä useissa maailman monimuotoisuuskeskuksissa. Eukalyptukset ("Eucalyptus") on hallitseva kasvisuku Australian metsissä.


title: John Norris (filosofi)

text: John Norris (1657–1711) oli englantilainen filosofi ja runoilija. Hän opiskeli Oxfordin yliopistossa, otti pappisvihkimyksen ja toimi maalaisseurakunnan pastorina.


title: John Norris (filosofi)

text: Filosofialtaan Norris oli platonisti, idealisti ja mystikko. Hän oli John Locken filosofian varhaisia vastustajia.


title: Enggano

text: Enggano on Indonesialle kuuluva saari noin sata kilometriä Sumatran rannikolta. Sen pinta-ala on arviolta noin 500 km². Saaren kolme suurinta kaupunkia ovat Barhau, Kabuwe ja Kayaapu. Saarella oli 1 635 asukasta vuonna 1994.


title: John Norris

text: John Norris voi tarkoittaa seuraavia henkilöitä:


title: Vuorikenguru

text: Vuorikenguru eli wallaroo ("Macropus robustus") on jättikenguruiden sukuun kuuluva kengurulaji, joka elää Australiassa.


title: Vuorikenguru

text: Laji jaetaan neljään alalajiin:


title: Leimamerkki

text: Leimamerkki oli verojen perinnässä käytetty yleensä postimerkin kaltainen merkki. Paperinen leimamerkki kiinnitettiin liimalla asiakirjaan ja mitätöitiin leimaamalla. Termiä "leimamerkki" käytetään yleisnimenä laajalle joukolle erilaisia merkkejä, joista on käytetty itse julkaisuissa nimiä karttamerkki, leimamerkki, osakeantimerkki, veromerkki, autoveromerkki yms. Suomessa leimamerkit tulivat käyttöön vuonna 1865 ja viimeiset leimamerkit poistuivat käytöstä 1994. Ahvenanmaan maakunta julkaisi omia leimamerkkejään vuosina 1928–1978. Merkit poistuivat käytöstä 1990-luvulla.


title: Leimamerkki

text: Ennen leimamerkkejä leimaveron perinnässä käytettiin paperiarkkeja, joihin veron määrä oli ennalta leimattu. Näistä käytetään nimitystä "leimapaperi". Nämä tulivat Ruotsissa väliaikaisesti käyttöön 1661–1664 ja uudelleen vuodesta 1687 alkaen. Suomessa käytettiin ruotsalaisia leimapapereita vuoteen 1808, jonka jälkeen käyttöön tulivat rupla- ja kopeekkamääräiset suomalaiset leimapaperit. Vuodesta 1865 käytettiin markka- ja pennimääräisiä leimapapereita. Nämä poistuivat käytöstä 1920-luvulla.


title: Leimamerkki

text: Leimaverotuksen perinnässä on käytetty myös postimerkeistä eroavia muotoja, jotka luetaan leimamerkeiksi. Näitä ovat pääsylippumalliset huviveroliput (1922–1981), elokuvaveroliput (1948–1994) ja matkustajaverolippu (1968). Myös pelikortit olivat leimaverotuksen alaisia. Jokaisen korttipakan ruutuässä oli varustettava veroleimalla vuodesta 1842 alkaen. Vero kumottiin vasta 1. marraskuuta 1983. Tämän lisäksi avaamattoman pakan ympärille kiinnitettiin veronauha.


title: Leimamerkki

text: Leimamerkeiksi luetaan myös tupakan valmisteveron perinnässä käytetyt veronauhat. Vuoteen 1919 tupakkaa verotettiin tuontitulleilla, mutta vuodesta 1919 eteenpäin valmisteverolla. Veron perintä osoitettiin myyntipakkauksiin kiinnitetyillä veronauhoilla.


title: Leimamerkki

text: Leimamerkkien keräily luetaan osaksi filateliaa.


title: Kärkisten silta

text: Kärkisten silta on Jyväskylän Korpilahdella sijaitseva liittorakenteinen vinoköysisilta. Seututie 610 ylittää Päijänteen Kärkistensalmen siltaa pitkin yhdistäen valtatiet 4 ja 9. Sillan alittaa Lahden ja Jyväskylän välinen laivareitti. Kärkisten sillan avajaiset olivat 29. elokuuta 1997.


title: Kärkisten silta

text: Kärkistensalmi ylitettiin ennen lossilla, jonka liikenne ruuhkautui etenkin kesäviikonloppuisin. Tukinuitto aiheutti katkoja lossin liikennöintiin. 1980-luvun loppupuolella tehdyssä selvityksessä todettiin, että sillan rakentaminen tulee kannattavaksi, koska ylläpitokustannuksissa säästetään ja liikenteen palvelutaso säilyy.


title: Kärkisten silta

text: Maisemallisesti ja vesiliikenteen puolesta vaativaan paikkaan sijoittuvan sillan rakentamiseksi järjestettiin avoin aatekilpailu vuonna 1990. Kilpailun voitti Insinööritoimisto Sormunen & Uuttu, pääsuunnittelijana diplomi-insinööri Raimo Sormunen ja avustajina professori ja johtaja Claude Servant Ranskasta sekä arkkitehti Erkki Kairamo. Sormunen & Uuttu myös suunnitteli sillan. Sen urakoi YIT, ja se maksoi kaikkiaan noin 17,6 miljoonaa euroa.


title: Kärkisten silta

text: Kärkisten sillan pääjänne on 240 metriä, se on Raippaluodon sillan jälkeen Suomen toiseksi pisin. Silta on kokonaispituudellaan 787 metriä Suomen kolmanneksi pisin silta Raippaluodon sillan ja Tähtiniemen sillan jälkeen. H-kirjaimen muotoisten pylonien korkeus vedenpinnasta on 96 ja 69 metriä. Betonisten pylonien jalkojen poikkileikkaus on kolmion mallinen. Sillan alituskorkeus on 18,5 metriä. Sillan hyötyleveys on 12 metriä, josta 9 metriä on ajorataa, loppu jää kevyelle liikenteelle.


title: Kärkisten silta

text: Sillassa on kaikkiaan 15 tukea. Päijänteen itärannalla olevaa maatukea lukuun ottamatta Kärkisten silta on perustettu kallion varaan. Pyloneiden alla on kaivinpaalut, ja neljä tukea on paalutettu teräspaaluin. Sillan pääpalkit, kaksi 1,6 m korkeaa I-palkkia ovat terästä.


title: Kärkisten silta

text: Kärkisten siltaa pidetään kokonaisvaikutelmaltaan virtaviivaisena ja keveän näköisenä.


title: Kärkisten silta

text: Kärkisten siltahankkeen taustalla toimi aktiivisesti Ahon hallituksen sisäministeri Mauri Pekkarinen, jonka vaalipiiriin Korpilahti kuuluu.


title: Fb

text: Fb tarkoittaa seuraavia:


title: Lolita (pukeutuminen)

text: Lolita (ロリータ・ファッション "rorīta fasshon") on japanilainen katutyyli, joka on yleistynyt 2000-luvulla myös länsimaissa. Tyyli pohjautuu viktoriaanisen ja edvardiaanisen ajan pukeutumiseen ottaen vaikutuksia myös rokokoosta. Tyyli on suositumpaa nuorten tyttöjen ja naisten keskuudessa, mutta siihen pukeuvat myös miehetkin inspiroituen useimmiten poikatyyleistä. Yleisimmät lolitan lukuisista alatyyleistä ovat gothic lolita, sweet lolita ja classic lolita.


title: Lolita (pukeutuminen)

text: Ensimmäisen kerran japanilaisena alakulttuurin terminä "lolitaa" tiedetään käyttäneen japanilainen muotilehti "Ryukou Tsushin" vuonna 1987. Kuitenkin alkuperäinen termin merkitys on pysynyt edelleen tuntemattomana.


title: Lolita (pukeutuminen)

text: Lolitan katsotaan syntyneen japanilaisten tuotemerkkien, Milk (1970) ja Pink House (1973), tyylistä. Erityisesti Milk-brändistä haarautuneet suunnittelijat vaikuttivat muodin kehittymiseen, kun vuonna 1974 Rei Yanagikawa lähti Milk-brändistä ja perusti oman lasten vaatemerkin Shirley Temple Cute. Vaatemerkki laajeni myöhemmin julkaisten aiempaan vaatemerkkiin yhteensopivia aikuisten otome-muodin vaatteita Emily Temple Cute nimen alla. Vuonna 1985 Megumi Murano avasi otome-muodin merkin Jane Marplen.


title: Lolita (pukeutuminen)

text: Vuonna 1984 Atuski Onishi perusti oman tuotemerkin, joka myös myi naisellisia, otome-tyylisiä vaatteita. Kuitenkin vuonna 1988 yksi Onishin suunnittelijoista, Akinori Isobe, avasi oman yhden edelleen kuuluisimmista lolita-muotia myyvän liikkeen nimeltä Baby the Stars Shine Bright.


title: Lolita (pukeutuminen)

text: Vuonna 2009 japanilainen malli Misako Aoki nimettiin Japanin ulkoministeriön toimesta "Kawaii Ambassador" -lähettilääksi edistääkseen söpöyttä ja lolita-muotia maailmalla.


title: Lolita (pukeutuminen)

text: Suomeen lolita on rantautunut 2000-luvun aikana ja vakiintunut osaksi katukuvaa. Isoin vaikuttaja paikallisessa lolitayhteisössä on ollut Enfant Terrible, joka toimi aluksi animea ja mangaa käsittelevän nettiyhteisön Kupolin alafoorumina, mutta siirtyi vuonna 2008 omalle palvelimelleen. Enfant Terriblen foorumi kuitenkin lopetettiin vuonna 2016, kun foorumin aktiivisuus oli laskenut merkittävästi ja keskustelu siirtynyt muihin sosiaalisen median kanaviin.


title: Lolita (pukeutuminen)

text: Ensimmäisen kerran Suomessa järjestettiin vuonna 2013 helmikuussa lolitamuotiin keskittyvä tapahtuma Hellocon Hellocon ry:n toimesta. Viimeinen Hellocon-tapahtuma järjestettiin kesäkuussa 2016, mutta tästä huolimatta tapahtumaa järjestänyt Hellocon ry jatkaa edelleen toimintaansa.


title: Lolita (pukeutuminen)

text: Tyylin lähtökohtia ja tärkeimpiä vaikutteita ovat viktoriaanisen ja edvardiaanisen aikakauden pukeutuminen sekä vaikutteet rokokoosta. Japanissa tyyli on lähinnä nuorten sunnuntaihuvia, sillä koulupuku rajoittaa pukeutumista arkena.


title: Lolita (pukeutuminen)

text: Tunnusomaisinta lolitalle on mekon tai hameen silhuetti, joka saadaan alushameen avulla. Yleensä mekon/hameen helma ylettyy polviin asti tai sen yli, mutta poikkeuksia on. Tavallista lolitamekkoa ei tule kuitenkaan sekoittaa fiftarimuodin mekkoihin, koska kyseessä on tyystin toisenlainen muotisuuntaus.


title: Lolita (pukeutuminen)

text:
Lolita-asukokonaisuuteen kuuluu tyypillisemmin seuraavat asiat:
Asukokonaisuuden ei ole aina pakko koostua jokaisesta listassa mainitusta asiasta. Esimerkiksi kesäisin nilkkasukkien käyttäminen tai blousen jättäminen lolitamekon alta pois voi olla hyvin käytännöllinen ratkaisu. Sen sijaan alushameen on katsottu olleen aina pakollinen osa lolita-asukokonaisuutta, koska vain sillä saadaan lolitalle tyypillinen silhuetti aikaiseksi.


title: Lolita (pukeutuminen)

text: Lolitassa on lukuisia alatyylejä, mutta kolme suurinta ja suosituinta alatyyliä ovat sweet-, classic ja gothic lolita.


title: Lolita (pukeutuminen)

text: Osa alatyyleistä ovat harvinaisempia kuin toiset, sekä osa tyyleistä voivat olla ainoastaan länsimaalaisten tyyliin pukeutujien keksimiä.


title: Gunnar Pohjola

text: Arvo Gunnar Pohjola (25. joulukuuta 1927 Tyrvää – 27. helmikuuta 2008 Tampere) oli suomalainen taidemaalari ja taidegraafikko, myös taiteilijaprofessori. Pohjola kuvasi usein surrealismin sävyisissä teoksissaan arkielämää, sen ihanuutta ja kurjuutta. Hänen tuotantoonsa kuuluu paljon piirustuksia, muun muassa tussilla.


title: Gunnar Pohjola

text: Gunnar Pohjola sai taidekoulutuksensa Suomen Taideakatemian koulussa vuosina 1952–1955. Kuten monet 1940- ja 1950-luvun Tampereella, Pohjola sai varhaisimman oppinsa Tampereen työväenopistossa ja Tampereen Taiteilijaseuran piirustusilloissa. Taideakatemian koulun jälkeen hän asettui Tampereelle, jossa hän osallistui aktiivisesti taide-elämään. Hän oli muun muassa Tampereen taiteilijaseurakunnan johtokunnan jäsen vuosina 1994–1998. Pohjola asui suurimman osan elämästään Tampereella Amurin kaupunginosassa vaimonsa Essin kanssa. Pariskunnalla on kaksi poikaa.


title: Gunnar Pohjola

text: Pohjolan pienikokoiset teokset kuvaavat vieraantuneen ihmisen tuntemuksia, riittämättömyyden tunnetta, surumielisyyttä, nöyryyttä ja leikillisyyttä. Niiden eleginen tuntu yhdistyy inhimilliseen sanomaan usein herkällä tavalla. Usein teokset olivat pieniä piirustuksia tai akvarelleja, joista läheltä katsomalla avautui suuria tunteita. Hänen ensimmäinen teoksensa oli "Helsinki" vuodelta 1953.


title: Gunnar Pohjola

text:
Pienimuotoisten teosten ohella Pohjola teki joitakin seinämaalauksia muun muassa Raholan ja Tammelan kansakouluihin. Muutkin seinämaalaukset ovat Tampereen seudulla, enimmäkseen ne ovat 1950-luvulta, jolloin seinämaalauksia tehtiin paljon.
Gunnar Pohjola oli myös yksi neljästä haastatellusta Vappu Lepistön lisensiaatintyössä "Kuvataiteilija taidemaailmassa" (1991).


title: Fp

text: Fp tarkoittaa seuraavia:


title: Veromerkki

text: Veromerkki oli tekstillä varustettu leimamerkki, jota käytettiin Suomessa vuosina 1944–1978 tuloveron perintään. Merkkejä kiinnitettiin verokorteilla tuloveron pidätyksen mukainen määrä. Kortit tuli toimittaa veroviranomaisille, mistä syystä merkkejä ei ole säilynyt suuria määriä. Merkit olivat alkuun käypiä useamman vuoden, vuodesta 1951 alkaen merkkiin painetun kalenterivuoden. Vuodesta 1957 käypyys rajattiin puolivuosittaiseksi, joilloin alkuvuoden merkeillä oli I ja loppuvuoden merkeillä II vuosiluvun lisäksi. Suomessa julkaistiin kaikkiaan 640 erilaista veromerkkiä. Merkit kuuluvat osana laajempaan leimamerkkien ryhmään.


title: Veromerkki

text: Veromerkki-nimitystä käytettiin myös vuoden 1994 ajoneuvoverolain (135/1994) mukaisesta auton tuulilasiin kiinnitettävästä tarrasta, jolla osoitettiin ajoneuvoveron maksaminen. Tarra oli varustettu hologrammilla ja se oli "pysyvästi kiinnitettävä auton tuulilasin sisäpintaan kuljettajasta katsottuna oikean puoleiseen alakulmaan siten, että veromerkki on kokonaisuudessaan nähtävissä katsottaessa autoa edestä päin" (Ajoneuvoveroasetus 312/1994). Tarroista luovuttiin jo vuoden 1997 verotuksessa, jolloin veron suorittamista ryhdyttiin valvomaan tietokantapohjaisesti katsastuksen yhteydessä.


title: Osakeantimerkki

text: Osakeantimerkki oli Suomessa osakeantien leimaveron perinnässä vuosina 1922–1966 käytetty leimamerkki, ns. päällepainettu leimamerkki. Merkit valmistettiin lisäpainamalla normaaleja leimamerkkejä tekstillä "Osakeanti - aktie emisission" ja vuodesta 1947 alkaen "Osakeanti - Aktie em." Merkkejä ilmestyi noin 95 erilaista. Leimaveron suuruus määräytyi kulloisenkin leimaverolain mukaan, ollen suurempi kun osake annettiin osin tai kokonaan yhtiön varoin.


title: Leighton Meester

text: Leighton Marissa Meester (s. 9. huhtikuuta 1986 Fort Worth, Texas, Yhdysvallat) on yhdysvaltalainen näyttelijä, laulaja-lauluntekijä ja malli. Hänen tunnetuin roolinsa on vilpillinen seurapiirityttö Blair Waldorf televisiosarjassa "Gossip Girl" (2007–2012).


title: Leighton Meester

text: Meester on näytellyt myös elokuvissa kuten "The Roommate", "The Oranges" ja "Monte Carlo", jotka kaikki ilmestyivät vuonna 2011. Vuonna 2014 hän teki Broadway-debyyttinsä näytelmässä "Hiiriä ja ihmisiä".


title: Leighton Meester

text: Näyttelemisen lisäksi Meester on julkaissut musiikkia. Vuonna 2009 hän oli mukana Cobra Starshipin kappaleella ”Good Girls Go Bad”, joka pääsi Billboard Hot 100-listan kärkikymmenikköön. Samana vuonna Meester julkaisi debyyttisinglensä ”Somebody to Love” Universal Republicin kautta. Hän julkaisi myös omakustanteisen debyyttialbuminsa "Heartstrings" vuonna 2014.


title: Leighton Meester

text: Vaatevalmistaja Reebok valitsi Meesterin uuden jalkinemalliston keulakuvaksi maaliskuussa 2009. Hän on tehnyt mallintöitä myös muotivalmistajille kuten Jimmy Choo, Naf Naf ja Vera Wang sekä tuotemerkeille Sunsilk, Herbal Essences ja Biotherm.


title: Leighton Meester

text: Leighton Meester syntyi liittovaltion vankilan sairaalassa Fort Worthissa, Texasissa. Hänen isänsä on Douglas Jay Meester ja äiti Constance Lynn Haas, joka oli vankilassa osallistuttuaan Jamaikalta Yhdysvaltoihin huumeita vieneeseen salakuljetusrenkaaseen. Hän sai hoitaa tytärtään kolme kuukautta ennen kuin palasi vankilaan suorittamaan loput rangaistuksestaan. Meesterillä on isoveli Douglas Logan (s. 1983) ja pikkuveli Alexander (s. 1994). Meester on sanonut vanhempiensa antaneen hänelle normaalin kasvatuksen. Heidän rikollisesta taustastaan huolimatta he ovat hyviä ihmisiä, mikä on puolestaan tehnyt Meesteristä avoimemman ja suvaitsevaisemman.


title: Leighton Meester

text: Meester kasvoi Marco Islandilla Floridassa, jossa hän osallistui kirkon kuoroon ja näytelmiin paikallisessa leikkikerhossa. Hänen vanhempansa erosivat vuonna 1992. Meester muutti kymmenvuotiaana New Yorkiin äitinsä kanssa. Hän kävi Professional Children’s School -koulua ja pääsi Wilhelmina Models-mallitoimiston listoille. Hänen ensimmäinen mallintyönsä oli Ralph Laurenin mainoskampanjassa. Lisäksi hän työskenteli entisen valokuvaaja Sofia Coppolan kanssa. Meester esiintyi myös Tamagotchin ja Clearasilin mainoksissa sekä Limited Toon mallina yhdessä Amanda Seyfriedin kanssa.


title: Leighton Meester

text: Televisiossa Meester debytoi vuonna 1999 "Kova laki" -sarjan jaksossa, jossa hän näytteli murhatun ystävää. Hän muutti 14-vuotiaana Los Angelesiin etsimään vakinaisempia rooleja. Hän kävi Hollywood High Schoolia ja Beverly Hills High Schoolia. Sen jälkeen hän siirtyi pieneen yksityiskouluun Havaijille ja valmistui vuoden tavallista aikaisemmin.


title: Leighton Meester

text: Meester alkoi Los Angelesiin muuton jälkeen saada yhä enemmän rooleja paitsi televisiosta, myös elokuvista. Ensimmäisen suuren roolinsa hän teki elokuvassa "Hirttäjän kirous" vuonna 2001. Tämän lisäksi hän näytteli sivurooleja muun muassa sarjoissa "Teinitytön kasvatusopas", "Seitsemäs taivas", "Veronica Mars" ja "24". Vuonna 2005 Meester kiinnitettiin vakituiseen rooliin lyhytikäiseksi jääneessä televisiosarjassa "Surface". Hän näytteli myös "Housen" kahdessa jaksossa tohtori Houseen ihastunutta nuorta tyttöä. Meester näytteli pääosaa vuonna 2007 ilmestyneessä kauhuelokuvassa "Drive-Thru".


title: Leighton Meester

text: Vuonna 2007 Meester sai pääroolin The CW-kanavan draamasarjasta "Gossip Girl", joka perustuu Cecily von Ziegesarin samannimiseen kirjasarjaan. Sarjassa seurataan New Yorkin Upper East Siden eliittinuorison skandaalintäyteistä elämää. Sarjasta tuli välitön menestys; Meesterin roolisuoritus sai suurimmat ylistykset koko sarjassa, ja sitä pidettiin hänen läpimurtoroolinaan. Hänen näyttelemänsä hemmoteltu yläluokan tyttö Blair Waldorf oli koko sarjan kehutuin hahmo, ja myös tämän käyttämät asut keräsivät paljon huomiota mediassa. "Gossip Girlin" ohessa Meester näytteli useita pieniä rooleja elokuvissa, kuten "Date Night" (2010) ja "Kaukorakkautta" (2010). Suuremman roolin hän sai draamaelokuvasta "Country Strong", jossa näyttelivät myös Gwyneth Paltrow ja Garrett Hedlund. Arvostelijat kehuivat Meesterin suoritusta.


title: Leighton Meester

text: Vuonna 2011 Meester näytteli kaikkiaan kolmessa elokuvassa. Rikostrillerissä "The Roommate" hänen roolinsa oli pakkomielteinen ja bipolaarinen Rebecca. Itse elokuva sai huonot arvostelut, mutta Meesterin roolisuoritus sai kehuja. Samana vuonna ilmestyneessä "Monte Carlo" -elokuvassa Meester näytteli Selena Gomezin esittämän päähenkilön siskoa. Erään arvostelijan mielestä hän pystyi varastamaan show'n pääosien näyttelijöiltä. Lisäksi Meester näytteli indie-elokuvassa "The Oranges" yhdessä Hugh Laurien ja Adam Brodyn kanssa. Hänen suorituksensa sai jälleen positiiviset arviot, ja mm. "San Francisco Chronicle" kirjoitti: ”hän [Meester] onnistuu sisällyttämään 24-vuotiaaseen naiseen kaiken houkuttelevan ja hälyttävän.”


title: Leighton Meester

text: Vuonna 2009 Meester allekirjoitti levytyssopimuksen Universal Republicin kanssa. Tulevalta albumilta vuosi julkisuuteen kappale ”Body Control”, joka sai fanien keskuudessa hyvän vastaanoton. Meesterin ensimmäinen single ”Somebody to Love” (ft. Robin Thicke) soi radiossa ensimmäisen kerran lokakuussa 2009.


title: Leighton Meester

text: Meester laulaa Cobra Starshipin kappaleessa ”Good Girls Go Bad”, joka on yhtyeen ensimmäinen single albumilta "Hot Mess" (2009). Hän on myös nauhoittanut joululaulun ”Christmas” levylle "A Very Special Christmas vol.7" vuonna 2009.


title: Leighton Meester

text: Lokakuussa 2014 Meester julkaisi Heartstrings-albumin.


title: Leighton Meester

text: Meesterin äiti Constance haastoi hänet oikeuteen vuonna 2011. Taustalla oli väite, jonka mukaan hänen äitinsä olisi kavaltanut omaan käyttöönsä rahat, jotka Meester oli lähettänyt veljensä Alexanderin sairaalakuluja varten. Äiti nosti kanteen pahoinpitelystään. Hän väitti Leightonin lyöneen häntä pullolla päähän rajun riidan päätteeksi joulukuussa 2010.


title: Leighton Meester

text: Meester seurusteli näyttelijä Sebastian Stanin kanssa 2008–2010. "Gossip Girlin" päätyttyä vuonna 2012 hän muutti New Yorkista takaisin Los Angelesiin. Marraskuussa 2013 hän kihlautui näyttelijä Adam Brodyn kanssa. Pari oli tavannut kolme vuotta aiemmin kuvatessaan yhdessä "The Oranges" -elokuvaa. Meester ja Brody avioituivat yksityisessä seremoniassa helmikuussa 2014. Pariskunnan esikoistytär Arlo Day Brody syntyi 4. elokuuta 2015.


title: Juha-Pekka Leppäluoto

text: Juha-Pekka ”JP” Leppäluoto (s. 15. marraskuuta 1974 Raahe) on suomalainen muusikko.


title: Juha-Pekka Leppäluoto

text: Leppäluoto tunnetaan metalliyhtye Charonin laulajana ja sanoittajana. Hän liittyi yhtyeeseen vuonna 1995. Lisäksi Leppäluoto laulaa ja soittaa kitaraa Nick Cave and the Bad Seedsin ja Morrisseyn vaikutteikseen mainitsevassa Harmajassa ja kuuluu sinfonista metallia esittävään lauluyhtyeeseen Northern Kings. Hän oli mukana "Raskaampaa joulua" -joulualbumilla (2006).


title: Juha-Pekka Leppäluoto

text: Leppäluoto lauloi myös Poisonblackin "Escapexstacy"-albumilla (2003). Hän jätti yhtyeen pian levyn julkaisun ja sitä seuranneen kiertueen jälkeen keskittyäkseen Charoniin. Syksyllä 2004 Leppäluodon piti esiintyä Amorphiksen Yhdysvaltain-kiertueella yhtyeestä eronneen Pasi Koskisen korvaajana, mutta kiertue peruuntui viime hetkellä.


title: Juha-Pekka Leppäluoto

text: Leppäluoto on toiminut myös näyttelijänä erilaisissa musikaaleissa, kuten Infernal Musical, Ihan tuuliajolla ja Musiikkishow 27, sekä näyttämömusiikin säveltäjänä Raahen Teatterille ja Valve-teatterille.


title: Juha-Pekka Leppäluoto

text: Lisäksi Leppäluoto on tehnyt joitakin sävellyksiä Charon-yhtyeelle mutta Harmaja-yhtyeessä hän toimii pääasiallisena säveltäjänä. Harmaja-yhtyeen kappaleista suurin osa on myös Leppäluodon käsialaa, mutta yhtye on käyttänyt tuotannossa myös Saima Harmajan runoja.


title: Jonathan Edwards (teologi)

text: Jonathan Edwards (5. lokakuuta 1703 – 22. maaliskuuta 1758) oli Britannian Pohjois-Amerikan siirtokunnissa vaikuttanut teologi, saarnaaja ja lähetystyöntekijä. Häntä on kuvattu Amerikan mantereen merkittävimmäksi filosofiseksi teologiksi. Edwards kirjoitti monista aiheista, mutta hänet tunnetaan erityisesti kalvinistisen teologian puolustamisesta sekä teologisen determinismin metafysiikasta.


title: Jonathan Edwards (teologi)

text: Orjuus oli Edwardsin aikaan hyvin polttava kysymys, jonka keskelle hän itsekin joutui. Hänellä oli orjia, mutta hänen poikansa Jonathan Edwards nuorempi vastusti orjuutta hyvin voimakkaasti.


title: Jonathan Edwards (teologi)

text: Tutkijoiden mukaan hänellä oli esifeministisiä näkemyksiä.


title: Jonathan Edwards (teologi)

text: Edwardsin kaikki teokset, myös aiemmin julkaisemattomat, ovat saatavissa verkossa.


title: Jonathan Edwards (teologi)

text: Edwardsin tyttärenpoika on Yhdysvaltojen varapresidentti Aaron Burr. Burrin isä, myös nimeltään Aaron Burr, kuoli hyvin varhain, ja Edwards kutsuttiin tämän seuraajaksi New Jerseyn collegen (nykyinen Princetonin yliopisto) rehtorinvirkaan.


title: Jonathan Edwards (teologi)

text: Edwards kuoli isorokkorokotuksen jälkiseurauksiin.


title: Jonathan Edwards (teologi)

text: Teoksia:


title: Jonathan Edwards

text: Jonathan Edwards voi tarkoittaa seuraavia henkilöitä:


title: Karsinnat jalkapallon Euroopan-mestaruuskilpailuihin 2008

text: Tällä sivulla seurataan karsintoja jalkapallon vuoden 2008 EM-kisoihin.


text: Karsinta EM-lopputurnaukseen alkoi syyskuussa 2006. Karsintajoukkueet on jaettu seitsemään eri lohkoon aiempien EM-karsintojen sekä vuoden 2006 MM-karsintojen menestyksen perusteella. Jokaisesta lohkosta jatkoon pääsee kaksi joukkuetta. Isäntämaat Sveitsi ja Itävalta ovat kisoissa mukana automaattisesti.


text: Lohkoarvonta suoritettiin 27. tammikuuta 2006 Sveitsin Montreux'ssä.


text: Maalit


text: 13 maalia


text: 10 maalia


text: 9 maalia


text: 8 maalia


text: 7 maalia


text: 3 maalia


text: Maaliin johtaneet syötöt


text: 7 syöttöä


text: 6 syöttöä


text: 4 syöttöä


title: Power in the Blood

text: Power in the Blood on brittiläisen acid house-, blues-, country- ja gospelyhtye Alabama 3:n kolmas studioalbumi, joka julkaistiin 12. elokuuta 2003. Albumin kappale "Reachin'" julkaistiin singlenä.Ensimmäiset 10 000 kappaletta painettua "Power In The Blood" albumia sisälsi myös toisen levyn nimeltä "Acoustic Power", joka sisälsi kuusi akustista kappaletta.


title: Espanjan Grand Prix 1990

text: Espanjan Grand Prix 1990 oli Formula 1 -sarjan osakilpailu, joka ajettiin 30. syyskuuta 1990 toistaiseksi viimeistä kertaa Jerezin radalla Espanjassa. Kilpailun voitti Ferrarilla ajanut Alain Prost.


title: Hylomys parvus

text: Hylomys parvus on rottasiileihin kuuluva pieni nisäkäslaji. Se luokitellaan vaarantuneeksi lajiksi.


title: Hylomys parvus

text: Laji löydettiin vuonna 1918. Se virallistettiin omaksi lajikseen vasta vuonna 1994 tarkempien tutkimusten jälkeen.


title: Hylomys parvus

text: "Hylomys parvus" muistuttaa hieman siiliä, mutta piikkien sijaan sillä on pehmeä silkkinen turkki. Eläin on melko pieni, sillä ilman häntää, joka on 12–30 millimetriä, sen pituus on 105–146 millimetriä. Turkki on pääosin ruosteenruskea muuttuen harmaaksi tai kellertäväksi vatsapuolella. Lajin kuono on melko pitkä.


title: Hylomys parvus

text: "Hylomys parvus"ta on havaittu vain Sumatralla sijaitsevan Gunung Kerinci -vuoren rinteiltä noin 2 200 metrin korkeudesta . Laji elää vuoriston sademetsissä, joissa puut ja maa on paksun sammalkerroksen peitossa .


title: Teymuraz Bagration

text: Teymuraz Bagration (, 21. elokuuta 1912 – 10. huhtikuuta 1992) oli ruhtinas, georgialais-venäläinen aatelismies ja emigrantti Yhdysvalloissa. Hän oli New Yorkissa sijaitsevan Tolstoy Foundationin presidentti.


title: Teymuraz Bagration

text: Teymuraz syntyi Pavlovskissa Venäjällä georgialaisen Bagrationi-suvun jäseneksi. Hänen isänsä oli Konstantin Bagration-Muhranski (1889–1915), joka kuului Bagrationi-suvun Mukhrani-haaraan. Konstantin oli Venäjän keisarillisen armeijan upseeri. Hän kuoli ensimmäisessä maailmansodassa. Teymurazin äiti oli Romanov-suvun jäsen Tatjana Konstantinovna (1890–1979).


title: Teymuraz Bagration

text: Teymuraz Bagration pakeni Venäjältä vuoden 1917 vallankumouksen jälkeen. Toisen maailmansodan aikana Teymuraz palveli Jugoslavian kuninkaallisessa armeijassa.


title: Teymuraz Bagration

text: Sodan jälkeen Teymuraz muutti Yhdysvaltoihin ja meni töihin Tolstoy Foundationiin vuonna 1949. Hänestä tuli säätiön toiminnanjohtaja vuonna 1979 ja johti säätiötä vuosina 1986–1992. Teymuraz tunnettiin yrityksistään auttaa muun muassa Neuvostoliitosta ja Itä-Euroopasta tulleita pakolaisia.


title: Viljo Pousi

text: Viljo Anton Pousi (17. tammikuuta 1918 Kymi – 6. tammikuuta 1981 Kotka) oli suomalainen poliitikko, joka toimi muun muassa Työväen ja pienviljelijäin sosialidemokraattisen liiton kansanedustajana (1966–1970) ja kunnanvaltuutettuna Karhulassa (1951–1976) sekä Sosialistisen työväenpuolueen puoluevaltuuston puheenjohtajana. Pousi vaikutti erityisesti ay-liikkeen piirissä ja Metallityöväen liitossa. Kansanedustajakauden jälkeen Pousi työskenteli eläkkeelle jäämiseensä (1980) asti Kulloossa Neste Oyn työturvallisuustarkastajana.


title: Torsten Korkkinen

text: Torsten Erik Einar Korkkinen (31. lokakuuta 1912 Nakkila – 3. helmikuuta 1969 Hyvinkää) oli Mannerheim-ristin ritari numero 28. Sotilasarvoltaan hän oli majuri. Koulutukseltaan hän oli agrologi ja työskenteli sodan jälkeen maanviljelijänä omistamallaan tilalla Hyvinkään Kytäjällä. Nimityshetkellä hän oli sotilasarvoltaan vänrikki.


title: Torsten Korkkinen

text: Korkkiselle paljastettiin muistolaatta Hyvinkään vanhassa kirkossa kesäkuussa 2008. Hänen muistolaattansa löytyy myös entisen koulunsa, Hämeenlinnan lyseon tiloista.


title: Torsten Korkkinen

text: Korkkinen ampui 20 vuotta nuoremman morsiamensa ja itsensä 3.2.1969. Syyksi arveltiin taloudellisia vaikeuksia.


title: Showdown

text: Showdown on suomenruotsalainen tanssiyhtye, kotoisin enimmäkseen Varsinais-Suomen Kemiönsaarelta. Yhtye perustettiin 1980-luvun alkupuolella. Se on osallistunut kaksi kertaa Syksyn sävel -laulukilpailuun, vuosina 1986 (2. sija) ja 1987 (1. sija).


title: Hans von Essen

text: Hans Olof von Essen (31. joulukuuta 1900 Lappeenranta – 23. elokuuta 1973 Halikko) oli suomalainen eversti ja Mannerheim-ristin ritari numero 30. Mannerheim-ristin ritarin arvo hänelle myönnettiin 22. lokakuuta 1941.


title: Hans von Essen

text: Hans von Essenin isä oli kenraalimajuri Didrik von Essen. Von Essen osallistui vapaaehtoisena Suomen sisällissotaan 1918 ja kävi Kadettikoulun 1. kadettikurssin 1919–1920. Sotakorkeakoulun 10. kurssilta hän valmistui 1935. Hän palveli Uudenmaan rakuunarykmentissä (URR) nuorempana upseerina ja adjutanttina 1920–1927 sekä eskadroonanpäällikkönä 1927–1930. Ratsuväkiprikaatin aliupseerikoulua hän johti 1930–1931. RemK:n johtajana hän oli 1931–1933. Ratsukoulua hän johti 1935–1937. Sotilasasiamiehenä Varsovaan, Prahaan ja Bukarestiin hän oli 1937–1939.


title: Hans von Essen

text: Talvisodassa von Essen johti JR 26:a 1939-1940. Välirauhan aikana hän toimi pataljoonankomentajana 6. prikaatissa 1940–1941. Jatkosodassa hän komensi Uudenmaan rakuunarykmenttiä 1941–1944, jona aikana hän haavoittui Säämäjärvellä 2.9.1941. Hänen Mannerheim-ristin nimityksessään mainitaan syksyn taisteluissa nopea 50 kilometrin takaa-ajohyökkäyksen johtaminen. Sotilasarvoltaan hän oli nimityshetkellä everstiluutnantti.


title: Hans von Essen

text:
Jatkosodan jälkeen hän toimi sotilasasiamiehenä Tukholmaan 1944–1946. Uransa päätteeksi hän toimi Porin sotilaspiirin päällikkönä vuoden 1946 aikana, ja erosi tämän jälkeen vakinaisesta palveluksesta. Vuodesta 1946 alkaen hän toimi Vakuutusyhtiö Teollisuus-Palossa vuoteen 1959 asti. Hän oli mukana perustamassa Suomen Teollisuuden Vartiointi Oy:tä (nyk. Securitas) 1959 ja toimi yhtiössä toimistusjohtajana vuoteen 1968 asti.
von Essen edusti Suomea kenttäratsastuksessa vuoden 1928 kesäolympialaisissa Amsterdamissa ja sijoittui viidenneksi, mikä on edelleen suomalaisratsastajien parhaita sijoituksia kansainvälisissä arvokilpailuissa. Hän oli myös Suomen joukkueen johtajana vuoden 1939 hiihdon maailmanmestaruuskilpailuissa Zakopanessa.


title: Dormagen

text: Dormagen on kaupunki Nordrhein-Westfalenin osavaltiossa, läntisessä Saksassa. Se sijaitsee Düsseldorf–Köln–Mönchengladbach -alueella ja kuuluu Düsseldorfin hallintopiiriin sekä Rhein-Kreis Neussin piirikuntaan.


title: Dormagen

text: Kaupunki on jaettu 16 kaupunginosaan. Vuoden 2011 väestönlaskennassa siellä oli 62 208 asukasta, Sen pinta-ala on 85,4 neliökilometriä ja asukastiheys 743 as./km². Asukkaista noin 50 prosenttia on roomalais-katolisia ja noin 20 prosenttia evankelisia.


title: Dormagen

text: Nimi "Dormagen" juontuu nimestä "Durnomagus", jota antiikin roomalaiset käyttivät paikalla olleesta sotilastukikohdasta.


title: Soini Mikkonen

text: Soini Armas Mikkonen () oli suomalainen sotilas ja Mannerheim-ristin ritari numero 31. Komppanianpäällikkönä Jalkaväkirykmentti 12:ssa palvellut Mikkonen nimitettiin Mannerheim-ristin ritariksi 22. lokakuuta 1941. Sotilasarvoltaan hän oli nimityshetkellä luutnantti. Mikkonen menehtyi jatkosodassa helmikuussa 1944.


title: Soini Mikkonen

text: Soini Mikkosen sodanajan vaiheista on kattavasti kerrottu Eino Pohjamon kirjassa "Jänkäjääkärit". Soinin sotakirjeenvaihtoa on kattavasti julkaistu Laila Kanonin kirjassa "Stadin friidu ja metsien mies", josta Helsingin kaupunginteatteri on tehnyt saman nimisen näytelmän.


title: Soini Mikkonen

text: Varusmiespalveluksessa Soini oli 1928-1930 Terijoella polkupyöräpataljoona 1:ssä (PPP 1). Hän oli aktiivisena soittajana Karjalan Kaartin Rykmentin soittokunnassa 1930–1937. Ylioppilaaksi hän valmistui Viipurin reaalikoulu, maanviljelys- ja kauppalyseosta 1937. Hän oli nuorempana upseerina 1937-1938 , minkä jälkeen hän hakeutui Kadettikouluun Santahaminaan. Suoritettuaan kadettikurssin 22 1938-1939 hän valmistui upseeriksi.


title: Soini Mikkonen

text: Talvisodassa Soini oli tiedustelu-upseeri ja komppanianpäällikkö jalkaväkirykmentti 6:ssa.


title: Soini Mikkonen

text: Soini Mikkonen tunnettiin huimapäisenä komppanian päällikkönä. Kenraalimajuri Hjalmar Siilasvuo esitti Mikkoselle 2. luokan Mannerheim-ristiä lokakuussa 1941. Mikkosen ansioiksi esitettiin muun muassa seuraavat seikat:Kapteeniksi 30. maaliskuuta 1943 ylennetyn Mikkosen johtama viiden miehen ryhmä lähti partioimaan Jolmajärven maastoon 13. helmikuuta 1944 kello 11.30. Ryhmä lähestyi Koivujärveä avonaiselta suolta, kun järven vastarannalla harjanteella havaittiin vihollisia. Vihollinen avasi konepistooli- ja pikakivääritulen, ja Mikkonen haavoittui välittömästi jalkaansa. Muut ryhmän jäsenet yrittivät auttaa Mikkosen pois rannalta, mutta ennen suojaan pääsemistä hän sai kuolettavan osuman. Partiosta selvinneet sotilaat kertoivat Mikkosen kuolleen. Vapaaehtoisista muodostettu partio palasi Koivujärven rannalle ja löysi ritarin ruumiin.


title: Soini Mikkonen

text: Soini Mikkonen haudattiin Viipurin sankarihautausmaahan. Ritarin hautaa ei enää ole olemassa, vaan paikalla on graniittinen muistomerkki.


title: Oiva Rönkä

text: Oiva Vilho Rönkä (11. heinäkuuta 1913 Iisalmi – 21. marraskuuta 1983 Kemi) oli Mannerheim-ristin ritari numero 32. Mannerheim-ristin ritarin arvon hän sai 22. lokakuuta 1941. Sotilasarvoltaan hän oli vääpeli.


title: Oiva Rönkä

text: Rönkä oli yksi kenraalimajuri Hjalmar Siilasvuon iskumiehistä, jona hän muun muassa osallistui konepistoolimiehenä vihollisen huoltokolonnan tuhoamiseen. Hän esti yksin vihollishyökkäyksen asemiinsa tuhoamalla konepistoolillaan kymmeniä vihollisia. Vihollisen uusintahyökkäyksessä Rönkä kokosi oma-aloitteisesti vastaiskujoukon, jonka kärjessä karkotti vihollisen. Tässä vastaiskussa hän haavoittui. Hän myös suoritti yksin useita tiedusteluretkiä vihollisen selustaan.


title: Oiva Rönkä

text: Sodan jälkeen Rönkä toimi työnjohtajana vuodesta 1948 aina vuoteen 1966 saakka.


title: Jorge de Bagration

text: Prinssi Jorge de Bagration (italiaksi: Jorge de Bagration y de Mukhrani, espanjaksi: Giorgi Bagration-Mukhraneli, georgiaksi: გიორგი (ხორხე) ბაგრატიონ-მუხრანელი) (22. helmikuuta 1944 Rooma, Italia – 16. tammikuuta 2008 Tbilisi, Georgia) oli espanjalainen kilpa-autoilija, jolla oli georgialaiset sukujuuret.


title: Jorge de Bagration

text: Jorge de Bagration syntyi Roomassa, Italiassa georgialaisen maanpakolaisprinssin Irakli Bagration-Mukhranin ainoaksi pojaksi. Jorge de Bagrationin äiti oli italialainen kreivitär Maria Antonietta Pasquini, joka kuoli synnytyksen aikana.


title: Jorge de Bagration

text: Jorge de Bagration aloitti kilpa-autourheilun vuonna 1959 ensin moottoripyörillä, ja myöhemmin vuonna 1963 autoilla. Hän yritti kaksi kertaa päästä kilpailemaan Formula 1:een, ensiksi vuoden 1968 Espanjan Grand Prixiin Lola Racing Cars -tallilla ja seuraavaksi vuoden 1974 Grand Prixiin, mutta häntä ei hyväksytty mukaan. Hän siirtyi ralliautoilun pariin, jossa hänen paras saavutuksensa oli vuoden 1979 Espanjan mestaruuden voitto. Hän lopetti ralliuransa vuonna 1982.


title: Jorge de Bagration

text: Jorge de Bagration oli Georgian kruununtavoittelija siitä lähtien, kun hänen isänsä kuoli 30. lokakuuta vuonna 1977. Jos hänestä olisi tullut kuningas, hän olisi ottanut nimekseen Giorgi XIV. Prinssi Jorge vieraili isänsä kotimaassa vuonna 1995 hautaamassa isänsä tuhkan.


title: Jorge de Bagration

text: Jorge de Bagrationin ensimmäinen vaimo oli María de las Mercedes de Zornoza y Ponce de Leon (s. Madridissa, Espanjassa 14. elokuuta 1942) ja hänen toinen vaimonsa uria Llopis y Oliart (s. Barcelonassa, Espanjassa 14. marraskuuta 1953). Jorge de Bagrationilla oli neljä lasta:


title: Jorge de Bagration

text: María de las Mercedeksen kanssa:Nuria Llopis y Olliartin kanssa:Jorge de Bagration kuoli tammikuussa 2008 hepatiittiin. Hänet siunattiin Svetitskhovelin katedraalissa ja haudattiin Mtskhetan kaupunkiin 20. tammikuuta 2008.


title: Venäjän koripallomaajoukkue

text: Venäjän koripallomaajoukkue edustaa Venäjää koripallon maajoukkuekilpailuissa. Sen edeltäjäksi voidaan laskea Neuvostoliiton maajoukkue, jossa tosin pelasi useita muidenkin kansallisuuksien edustajia, varsinkin liettualaisia.


title: Venäjän koripallomaajoukkue

text: Neuvostoliiton koripallomaajoukkue ylsi historiansa jokaisella osallistumiskerralla mitaleille olympiakisoissa. MM-kisoissa se jäi ilman mitalia vain ensimmäisellä osallistumiskerralla, vuonna 1959, jolloin se sijoittui kuudenneksi. Ensimmäisen maailmanmestaruutensa se voitti 1967 ja ensimmäinen olympiakultansa Münchenissä 1972. Sen jälkeen se voitti maailmanmestaruuden vielä kahdesti ja olympiakultaa Soulissa 1988. Mitaliketju katkesi Barcelonan 1992 olympialaisissa, kun Neuvostoliittoa seuranneen Itsenäisten valtioiden yhteisön joukkue jäi neljänneksi. Euroopan mestaruuden Neuvostoliitto voitti ennätykselliset 14 kertaa, mm. 8 kertaa peräkkäin vuosina 1957–1971.


title: Venäjän koripallomaajoukkue

text: Venäjän joukkue ylsi 1990-luvulla kahdesti hopealle MM-kisoissa. Kanadassa pelatuissa vuoden 1994 kisoissa se hävisi finaalissa Yhdysvaltain "Dream Team II":lle pistein 91–137. Kreikan järjestämissä vuoden 1998 kisoissa Venäjä voitti välierässä Yhdysvallat 66–64 mutta hävisi finaalissa Jugoslavialle 62–64. EM-kisoissa Venäjä sai hopeaa 1993 ja pronssia 1997. Atlantan 1996 olympialaisiin joukkue ei selviytynyt mukaan.


title: Venäjän koripallomaajoukkue

text: Venäjän koripallomaajoukkue ei menestynyt 2000-luvun alkuvuosina entiseen malliin. Sydneyn 2000 olympialaisissa se sijoittui kahdeksanneksi ja Indianapolisin MM-kisoissa 2002 kymmenenneksi. Seuraaviin olympia- ja MM-kisoihin se ei selviytynyt mukaan. Pekingin 2008 olympialaisissa se voitti vain yhden ottelun ja sijoittui yhdeksänneksi. EM-kilpailuissa 2009 ja MM-kilpailuissa 2010 Venäjä oli seitsemäs.


title: Venäjän koripallomaajoukkue

text: Espanjassa pelattavissa vuoden 2007 EM-kisoissa Venäjä voitti alkulohkossa Serbian 73–65, Israelin 90–56 ja Kreikan 61–53. Jatkolohkossa se voitti Portugalin 78–65, hävisi Espanjalle 69–81 ja voitti Kroatian 83–70. Puolivälierissä Venäjä voitti Ranskan 75–71, välierissä Liettuan 86–74 ja finaalissa Espanjan 60–59 ja voitti kultaa – ensimmäisen arvokisamitalinsa yhdeksään vuoteen ja ensimmäisen arvokisakultamitalinsa sitten Neuvostoliiton aikojen. Andrei Kirilenko valittiin kisojen arvokkaimmaksi pelaajaksi. Joukkuetta valmensi yhdysvaltalais-israelilainen David Blatt.


title: Venäjän koripallomaajoukkue

text: Liettuan EM-kilpailuissa Venäjä eteni alkulohkostaan jatkoon ja voitti jatkolohkonsa viimeisessä ottelussa Makedonian. Tällä maa varmisti myös jatkolohkon voiton. Puolivälierissä Venäjä voitti Serbian ja eteni välieriin Ranskaa vastaan. Ranskan voitettua ottelun Venäjä joutui pronssiotteluun, jossa se kohtasi Makedonian. Pronssiottelu päättyi Venäjän 72–68-voittoon. Maan paras pistemies oli Andrei Kirilenko, joka teki 18 pistettä.


title: Venäjän koripallomaajoukkue

text: Lontoon 2012 olympialaisissa Venäjä voitti alkulohkonsa, kun se voitti selvästi Ison-Britannian ja Kiinan, yhdellä pisteellä Brasilian, kolmella pisteellä Espanjan sekä hävisi kahdella pisteellä Australialle. Puolivälierissä Venäjä voitti Liettuan pistein 83–74 mutta hävisi välierissä Espanjalle 59–67. Voitto pronssiottelussa Argentiinasta pistein 81–77 toi Venäjälle sen ensimmäisen olympiamitalin Neuvostoliiton hajoamisen jälkeen.


title: Venäjän koripallomaajoukkue

text: Sekä EM-kilpailuissa 2013 että 2015 Venäjä voitti alkulohkossa vain yhden ottelun ja hävisi neljästi, muun muassa molemmilla kerroilla Suomelle. Se ei selviytynyt MM-kilpailuihin 2014 eikä olympialaisiin 2016. EM-kilpailuissa 2017 Venäjä sijoittui neljänneksi hävittyään pronssiottelussa Espanjalle.


title: Lakarin koulu

text: Lakarin koulu on Pudasjärven Lakarin asuinalueella sijaitseva koulu, jossa opiskelevat asuinalueella asuvat esikoululaiset ja 1–6 luokkalaiset. Koulussa on oppilaita 150.


title: Lakarin koulu

text: Koulun toiminta alkoi vuonna 1872, jolloin se tunnettiin Kurenalan kansakouluna. Koulu toimi aluksi yksityistaloissa. Vuonna 1884 valmistui oma koulurakennus nykyiselle paikalleen.


title: Japanin Grand Prix 1990

text: Japanin Grand Prix 1990 oli Formula 1 -sarjan osakilpailu, joka ajettiin 21. lokakuuta 1990 Suzukan radalla Japanissa. Kilpailun voitti Benettonilla ajanut Nelson Piquet, jolle voitto oli kauden ensimmäinen.


title: Japanin Grand Prix 1990

text: Ayrton Senna varmisti uransa toisen kuljettajien maailmanmestaruuden kolaroimalla Alain Prostin ulos kilpailusta.


title: Japanin Grand Prix 1990

text: Aguri Suzuki ajoi uransa ensimmäisen ja ainoan palkintosijan ollen kolmas.


title: Venäjän presidentinvaali 2008

text:
Venäjän presidentinvaali 2008 oli Venäjällä 2. maaliskuuta 2008 järjestetty vaali, jossa valittiin Dmitri Medvedev Venäjän presidentiksi neljäksi vuodeksi.
Dmitri Medvedev voitti vaalit 70,28 prosentin kannatuksella. Äänestysprosentti nousi 69,78 prosenttiin. Kommunistien Zjuganovin äänisaalis oli 17,72 prosenttia, äärikansallismielisen Žirinovskin 9,34 ja demokraattisen puolueen Bogdanovin 1,29 prosenttia.


title: Venäjän presidentinvaali 2008

text: Euroopan neuvoston parlamentaarista yleiskokousta edustavien tarkkailijoiden mukaan vaalit eivät olleet täysin reilut tai demokraattiset, mutta niiden tulos heijastaa kuitenkin melko hyvin kansan tahtoa. Tarkkailijoiden mukaan vaaleissa toistuivat samat puutteet kuin joulukuun parlamenttivaaleissa, mikä kyseenalaistaa vaalien demokraattisuuden, eikä vaaleja voi myöskään pitää reiluina, sillä ehdokkailla ei ollut samanlaista mahdollisuutta näkyvyyteen tiedotusvälineissä.


title: Gibson Flying V

text: Gibson Flying V on Gibsonin vuonna 1958 julkaisema sähkökitaramalli. Se oli yksi kolmesta "modernistic series" -kitarasta joita olivat sen lisäksi myös Gibson Explorer ja Gibson Moderne.


title: Gibson Flying V

text: Flying V oli alkuaikoinaan erittäin modernin muotoinen eikä saavuttanut aluksi suurtakaan suosiota, sillä se oli omana aikanaan hyvin radikaalin muotoinen valtavirtaan nähden. Valmistus lopetettiinkin vuonna 1959 oltuaan markkinoilla vain vuoden verran. Vuonna 1967 puolestaan Gibson päätti jatkaa mallin valmistusta ja ei ole sittemmin lopettanut sitä. Flying V ei ole itsessään saavuttanut huimaa suosiota, mutta merkittävän siitä tekee se, että se on ollut ratkaisevana vaikuttajana esimerkiksi Jackson King V sekä Jackson Randy Rhoads -kitaroiden suunnittelussa. Nämä edellä mainitut ovat menestyneet hyvin.


title: Sanhedrin

text: Sanhedrin (hepr.; ) suuri neuvosto, oli juutalaisten ylin tuomioistuin antiikin ajalla.


title: Sanhedrin

text:
Sanhedrin perustettiin sen jälkeen, kun juutalaiset olivat palanneet Israelin alueelle Babylonian pakkosiirtolaisuusajan jälkeen vuoden 539 eaa. paikkeilla. Sen muodostivat 71 "vanhinta". Sanhedrin toimi myös neuvottelukuntana ja lakeja säätävänä elimenä. Roomalaisvallan aikaan Sanhedrinin valta oli rajallinen.
Roomalaisvalta ei ollut esimerkiksi antanut Sanhedrinille oikeutta määrätä kuolemanrangaistuksesta, jonka vuoksi Raamatun mukaan Jeesus Nasaretilaisen kuolemantuomio piti saada roomalaiselta käskynhaltijalta Pontius Pilatukselta.
Sanhedrin lakkasi olemasta 300-luvulla.


title: Adolf Hitlerin taiteilijanura

text: Adolf Hitlerin taiteilijanura oli vaihe Saksan tulevan johtajan elämässä. Hitler haaveili taidemaalarin ammatista lapsesta saakka ja ajautui muun muassa tämän johdosta huonoihin väleihin isänsä Alois Hitlerin kanssa. Hitler haki Wienin taideakatemiaan kahdesti, mutta ei päässyt kouluun. Hän kuvasi usein arkkitehtonisia kohteita ja myös luonnosteli kolmannen valtakunnan rakennuksia.


title: Adolf Hitlerin taiteilijanura

text: Pikkupojasta asti Hitler oli piirtänyt Linzissä kuvia ympäristönsä rakennuksista, silloista ja puistoista, luonnostellen jopa kokonaan uusia rakennuksia. Hänellä oli pikkutarkka perspektiivin suhteen ja hän korosti rakennusten yksityiskohtia kokonaisuuden kustannuksella.


title: Adolf Hitlerin taiteilijanura

text: Ihmishahmot rakennuksia esittävissä maalauksissa olivat kömpelöitä ja huolimattomasti toteutettuja, mittasuhteiltaan usein muuhun ympäristöön sopimattomia. Sama koski kasveja, jotka olivat yleensä vain kehystämässä pääkohdetta, tavallisimmin rakennusta. Hänen värimaailmansa on usein vaimea ja pidättyväinen. Varsinkin maisemamaalauksessa hänen tyylinsä maalata taivas oli kopioitu 1800-luvun wieniläiseltä taidemaalarilta Rudolf von Altilta, jota Hitler kutsui joskus ”opettajakseen”. Taivas on usein pilvinen ja tunnelmallinen, joskaan Hitler ei yltänyt idolinsa värinkäyttöön ja ilmaisuvoimaan.


title: Adolf Hitlerin taiteilijanura

text: Toisin kuin monet historioitsijat William L. Shireristä lähtien ovat väittäneet usein näkemättä muutamaa piirrosta enempää, Hitler oli kehityskelpoinen maalari ja piirtäjä. Hitlerin tuotannon alkupään maalausten maalausalan käsittely on pääkohteina olevia luontevasti toteutettuja rakennuksia lukuun ottamatta usein kömpelöä ja huolimatonta, mutta loppuaikoina Wienissä ja Münchenissä tehdyt maalaukset ja ensimmäisen maailmansodan aikana rintamalla ja lomilla maalatut akvarellit ovat jo melkoisen taidokkaita. On muistettava, että toisin kuin von Alt ja muut ihailemansa mestarit, Hitler ei saanut taidekoulutusta.


title: Adolf Hitlerin taiteilijanura

text: Siirryttyään politiikkaan Hitler vaihtoi selvästi aihe-aluettaan, mutta jatkoi yhä edelleen myös taiteen parissa. Hän piirsi, luonnosteli, suunnitteli huonekaluja, taloja, kaupunginosia ja kaupunkeja. Lisäksi hän suunnitteli puolueelle monenlaista rekvisiittaa ja tarpeistoa: julisteita, käsivarsinauhoja, kirjojen ja puoluelehtien kansia. Hakaristitunnuskin muun insignian ohella on Hitlerin suunnittelema.


title: Adolf Hitlerin taiteilijanura

text: Ensimmäisen maailmansodan jälkeen Hitler pitäytyi ensisijaisesti poliitikkona, mutta löysi arkkitehtuurista mieleisensä harrastuksen. Kun kansallissosialistinen puolue nousi valtaan 1933, hän sai mahdollisuuden toteuttaa kykyjään. Hän piirsi luonnoksia muun muassa rakennuksista, joita hänen suosimansa arkkitehdit, kuten Paul Ludwig Troost ja myöhemmin Albert Speer, toteuttivat. Näiden talojen kylkeen lyötiin arvostettu laatta: ”"Arkhitektur des Führer"”, johtajan arkkitehtuuria. Hitler suunnitteli myös esineitä, kuten aterimet ja huonekaluja valtakunnankansliaan. Maalaamiseen jäi aikaa Landsbergin vankilassa sekä myöhemmin Berchtesgadenissa.


title: Adolf Hitlerin taiteilijanura

text: Arviot Hitlerin maalausten, akvarellien ja piirrosten kokonaislukumäärästä vaihtelevat 2 000–7 000 välillä. Oman arvionsa mukaan hän oli tehnyt yli 700 vesiväri- ja öljymaalausta yksistään Wienissä. Ennen toisen maailmansodan alkua Hitler jäljitytti töitään Wienin ja Münchenin ajalta kolmesta syystä:


title: Adolf Hitlerin taiteilijanura

text: Työt lunastettiin, mutta varsin kohtuulliseen hintaan. Hitlerin töistä maksettiin 5 000–6 000 Saksan markkaa kun työläisten keskipalkka oli noin 250 markkaa kuussa. Kun nykyään jopa miljoonien arvoisia ”rappiotaiteilijoiden” töitä pakkolunastettiin tuhottavaksi, niistä maksettiin korvausta vain 50–150 Saksan markkaa. Hitler kielsi töidensä julkaisun, mutta tästä huolimatta joitakin printtivihkoja ja -kirjasia painettiin.


title: Adolf Hitlerin taiteilijanura

text: Nykyään Hitlerin maalauksen omistaja voi saada 5 000–15 000 euroa pienemmistä akvarelleista ja jopa 50 000 euroa tai enemmän suurista öljyvärimaalauksista. Tosin teosten aitouden määrittäminen voi olla vaikeaa, sillä kopioita, väärennöksiä ja jäljennöksiä teki jo 1930-luvulla muun muassa Reinhold Hanisch. Kuitenkin taitavan harrastajan tasolle jääneen Hitlerin maalaukset eivät ole nykyaikana taiteellisesti merkittäviä, vaan niillä on lähinnä historiallista kuriositeettiarvoa.


title: Adolf Hitlerin taiteilijanura

text: Arkkitehtonisesti painottuneita uljaita rakennuksia ja kaupunkinäkymiä maalanneen Rudolf von Altin lisäksi Hitlerin suurimpia suosikkeja maalaustaiteessa olivat dekoratiivinen mystikko Hans Makart sekä maalaisromantikot Franz von Defregger ja Eduard von Grützner. Nämä taidemaalarit edustavat 1800-luvun realismin tyylisuuntia: maisemamaalausta, uusklassista historiamaalausta sekä kansallisihanteista maalaisromantiikkaa.


title: Adolf Hitlerin taiteilijanura

text: Kolmannen valtakunnan maalaustaide rajoittui Hitlerin maun mukaiseksi. Kansallissosialistinen maalaustaide todettiin kuitenkin pettymykseksi, kun germaanista suuruutta osoittavia mestariteoksia ei syntynytkään, vaikka joitakin nimiä, kuten itseoppinut viikinkimaalari Wilhelm Petersen tuotiin välillä esille. Hitlerin mukaan taiteen uusiutuminen vei aikaa, mutta kuvanveiston todettiin onnistuvan nopeasti ”pohjoisen ajatuksen” esiintuojana.


title: Adolf Hitlerin taiteilijanura

text: Modernisteja Hitler vihasi ja piti heitä puhtaan arjalaisen tradition katkaisseen juutalaisvaikutuksen uhreina. Heidän tekemäänsä taidetta natsit kutsuivat ”rappiotaiteeksi"” ("Entartete Kunst"). Yksi tunnetuimmista ekspressionisteista, Emil Nolde liittyi itse Tanskan kansallissosialistisen puolueen haaraan jo 1920-luvun alkupuolella, mutta joutui natsien vainoamaksi epäarjalaisena taiteilijana. Häneltä takavarikoitiin yli tuhat maalausta tuhottavaksi.


title: Oulun Wiikko-Sanomia

text: Oulun Wiikko-Sanomia oli suomalainen sanomalehti, joka ilmestyi Oulussa, ensin joitakin taukoja lukuun ottamatta 1829–1841 ja sitten 1852–1879.


title: Oulun Wiikko-Sanomia

text: Lehti oli seitsemästoista sanomalehti Suomessa, mutta vasta kolmas suomenkielinen. Sen perustaja ja ensimmäinen päätoimittaja vuoteen 1831 oli Pietari Ticklén, toinen perustaja ja Ticklénin jälkeen päätoimittaja vuoteen 1838 taas Simon Wilhelm Appelgren ja kolmas päätoimittaja Hans Nyman. Kaikki olivat triviaalikoulun opettajia. Lehden ensimmäinen numero ilmestyi 3. tammikuuta 1829 ja tilaajia lehti sai hetimmiten viitisen sataa. Lehden kustantajana toimi koko sen ilmestymisen ajan Barckin kirjapaino ja -kauppa.


title: Oulun Wiikko-Sanomia

text: Aiheiltaan lehti jakaantui opetus- ja valistus-, tietoperäiseen, kielen huoltoon liittyvään ja viihteelliseen sisältöön. Viimeksi mainitun osuus kasvoi 1830-luvulla, mutta 1840-luvulla luonnontieteellisten asia-aineiston määrä lisääntyi. Jutut olivat kuudentyyppisiä: pääkirjoitukset, kotimaan uutiset, ulkomaan uutiset, asia-artikkelit, ajanvietejutut sekä kuulutus- ja ilmoitusasiat. Lehteä lukivat pääasiassa sivistyneistön jäsenet, vaikka se oli tarkoitettu myös talonpoikaiselle väelle.


title: Oulun Wiikko-Sanomia

text: Yli kymmenen vuoden tauon jälkeen lehti alkoi ilmestyä uudelleen marraskuussa 1852, uudella luvalla, mutta entisen nimen ja julkaisijan voimin. Lehti oli ensin yhä kaksipalstainen, mutta sen tekstisivun koko suureni 24 × 17 senttiin. Vuoden 1856 lopusta alkaen lehti oli kolmipalstainen ja sen tekstisivun koko oli 35 × 24 senttiä. Viikoittainen palstamillimetrimäärä oli 4200, ja kun lehti ilmestyi kerran viikossa nelisivuisena, vuosittainen sivumäärä oli 202–208.


title: Oulun Wiikko-Sanomia

text: Lehti sai luvan perusteella julkaista taloudellista hyötyä tarjoavia tietoja, torihintoja, tietoja maatiloista, köyhänhoitoon liityviä kertomuksia, tilastollisia ja luonnonilmiöihin liittyviä tietoja sekä laivailmoituksia, maatalouteen liittyviä kertomuksia ulkomailta ja poliisin luvalla paikallista poliisia koskevia tietoja. Lehteä toimitti 1852–1853 Elias Lönnrot, hänen paikallinen apulaisensa oli pastori Robert Mellin. Vuodesta 1854 päätoimittajaksi tuli pastori Johan Bäckwall, sitten väliaikaisesti 1865 opettaja Robert Kranck ja hänen jälkeensä Mellin vuoden 1873 loppuun saakka. Viimeisinä vuosina lehdellä oli useita toimittajia, 1874–1874 opettaja Konrad Wilhelm Dahlström, 1876 Konrad Kivekäs, 1877–1878 Anton Oskar Forsman ja viimeisen vuoden Kaarlo Kramsu. Lehdellä oli myös runsaasti avustajia, esimerkiksi kaupunginlääkäri, kasvitieteilijä ja fennomaani Fredrik Nylander sekä Amerikkaan muuttanut maanmittari Alexander Leinonen, samoin peräti noin 140 kirjeenvaihtajaa ja useita lehdessä säännöllisesti tekstejään julkaisseita runoilijoita.


title: Oulun Wiikko-Sanomia

text: Kirjanpainaja ja -kauppias Christian Evert Barckin kuoltua 1855 hänen saman niminen poikansa alkoi lehden kustantajaksi. Lehden tilaushinta oli Oulussa ensin yksi hopearupla, postitse toimitettuna lisämaksu 15 kopeekkaa. Vuonna 1862 hinnat olivat vastaavasti 4 markkaa ja lisämaksu 60 penniä. Levikki oli ensin 400–600 vuosikertaa ja 1860-luvun alussa 700 vuosikertaa. Vuodelta 1876 ilmoitettu painomäärä oli 1200.


title: Oulun Wiikko-Sanomia

text: Lehden viimeinen numero (52.) ilmestyi 17. joulukuuta 1879 (38. vuosikerta). Se oli tuolloin yksi neljästä Oulun sanomalehdestä, muut olivat ruotsinkielinen Uleåborgs Tidning (1877) sekä suomenkieliset Pohjois-Suomi (1876) ja Kaiku (1877), jolle Oulun Wiikko-Sanomia menetti lukijakuntaansa Kaiun radikaalimman suomalaisuusohjelman herättämän kiinnostuksen takia. Aiempi kilpailija Pohjan-Tähti oli sen sijaan ilmestynyt vain elokuusta 1866 toukokuuhun 1867. Sekä Uleåborgs Tidning että Pohjois-Suomi julkaisivat lakanneelle Oulun Wiikko-Sanomia -lehdelle muistokirjoituksen.


title: Laivauutisia

text: Laivauutisia on Lasse Hallströmin ohjaama elokuva vuodelta 2001. Se perustuu Annie Proulx’n Pulitzer-palkittuun romaaniin "Laivauutisia" ("The Shipping News", 1993).


title: Itabuna

text: Itabuna [-bu´-] on kaupunki Brasiliassa. Itabuna sijaitsee Brasilian koillisosassa, Bahiassa, noin 20 kilometriä Ilhéuksen satamakaupungista länteen. Vuonna 2011 siellä asui 204 710 henkeä. Itabunassa harjoitetaan maataloutta, kemianteollisuutta sekä karjan- ja kaakaon kauppaamista.


title: Oleh Lisohor

text: Oleh Volodymyrovytš Lisohor (, s. 17. tammikuuta 1979 Brovary, Kiovan alue) on ukrainalainen uimari, joka on kaksinkertainen maailmanmestari 50 metrin rintauinnissa.


title: Australian Grand Prix 1990

text: Australian Grand Prix 1990 oli Formula 1 -sarjan historian 500. osakilpailu ja kauden 1990 päätösosakilpailu, joka ajettiin 4. marraskuuta Adelaiden radalla Australiassa. Kilpailun voitti Benettonilla ajanut Nelson Piquet, jolle voitto oli kauden toinen.


title: Charles Looff

text: Charles I. D. Looff (s. 24. toukokuuta 1852 Schleswig-Holstein – k. 1. heinäkuuta 1918 Kalifornia) oli tanskalaissyntyinen, Yhdysvalloissa elänyt karusellien ja muiden huvipuistolaitteiden valmistaja. Hän oli yksi alan pioneereista Yhdysvalloissa.


title: Charles Looff

text: Charles Looff muutti Yhdysvaltoihin 18-vuotiaana vuonna 1870 ja sai töitä huonekalujen kaivertajana. Hän toimi myös tanssinopettajana ja avioitui oppilaansa Anna Dollen kanssa. Pariskunta sai kuusi lasta. Vapaa-ajallaan Looff valmisti ensimmäisen karusellinsa ja pystytti sen Coney Islandille vuonna 1876. Karusellista tuli hyvin suosittu. Looffin toisen karusellin tilasi Charles Feltman, ja se pystytettiin myös Coney Islandille. Kysynnän kasvaessa Looff otti palvelukseensa useita taitavia kaivertajia, joukossa muun muassa Marcus Illions, Charles Carmel ja John Zalar.


title: Charles Looff

text: Vuonna 1905 Looff muutti Rhode Islandille Riversideen, jonne hän oli pystyttänyt suuren karusellin kymmenen vuotta aikaisemmin. Toiminnan kasvaessa Looff alkoi valmistaa myös muita huvipuistolaitteita. Muutamaa vuotta myöhemmin Looff siirtyi Kaliforniaan: tässä vaiheessa hän oli ansainnut huvipuistolaitteillaan jo miljoonaomaisuuden. Elinaikanaan Looff valmisti kymmeniä karuselleja ja loi niin kutsutun "Coney Island" -karusellinkaiverrustyylin, jolle on tunnusomaista runsas koristeellisuus ja satumaisuus.


title: Jules Verreaux

text: Jules Pierre Verreaux (24. elokuuta 1807 – 7. syyskuuta 1873) oli ranskalainen kasvi- ja lintutieteilijä.


title: Jules Verreaux

text: Verreaux työskenteli Ranskan kansallisessa luonnonhistoriallisessa museossa. 1842 hän matkusti Australiaan keräämään kasveja. Hän palasi Ranskaan 1851 mukanaan 15 000:n näytteen kokoelma. 1864 hänet valittiin Pariisin museon apulaisluonnontieteilijäksi Florent Prévostin tilalle.


title: Jules Verreaux

text: Verreaux työskenteli myös Kiinassa ja Etelä-Afrikassa, jossa hän oli perustamassa, yhdessä Andrew Smithin kanssa, Etelä-Afrikan museota Kapkaupunkiin vuonna 1825.


title: Jules Verreaux

text: Verreaux loi suurenmoisen taideteoksen "Arab Courier Attacked by Lions" Pariisin maailmannäyttelyyn 1867. Siinä leijonat hyökkäävät kamelilla ratsastavan arabin kimppuun. Kuvailtu leijona oli nyt jo sukupuuttoon kuollut atlasleijona.


title: Jules Verreaux

text: Verreaux nimesi kagun yhdessä Marc Athanese Parfait Oeillet Des Mursin kanssa vuonna 1860.


title: Jules Verreaux

text: Hänen kunniakseen on nimetty eteläntöyhtökuku ("Coua verreauxi"), Alfred Grandidier (1836-1921), juoksukyyhky ("Leptotila verreauxi") Charles Lucien Bonaparte (1803-1857), kultanokkatimali ("Paradoxornis verreauxi") Richard Bowdler Sharpe (1847-1909) ja mustakotka ("Aquila verreauxii") René-Primevère Lesson (1794-1849).


title: Marc Athanese Parfait Oeillet Des Murs

text: Marc Athanese Parfait Oeillet Des Murs (1804–1894) oli ranskalainen lintutieteilijä. Des Murs julkaisi lintutieteellisen teoksen "Iconographie Ornithologique" 1849. Hän nimesi kagun 1860 yhdessä Jules Verreauxin kanssa. Des Murs on nimennyt lukuisia muitakin uusia lintulajeja, muun muassa uudenkaledonianviherkaijan, ruostenaama-aratin, ruskokyyhkyrääkän, viirukarakaran ja harmaapäätanssijan.


title: Olavi Arvola

text: Olavi Arvola (s. 31. tammikuuta 1984 Oulu) on uransa lopettanut jalkapalloilija. Hän oli pelipaikaltaan keskikenttäpelaaja.


title: Olavi Arvola

text: Arvola teki ensiesiintymisensä aikuisten sarjoissa 17-vuotiaana kasvattajaseuransa Oulun Luistinseuran riveissä Kakkosessa. Hän pelasi AC Oulussa seuran ensimmäiset viisi kautta 2003–2007. Veikkausliigassa hän esiintyi ensimmäistä kertaa 20. toukokuuta 2007. Kaudella 2009 Arvola palasi kasvattajaseuraansa Oulun Luistinseuraan Kakkoseen.


title: Jokke Seppälä

text: Jorma Voitto Juhani "Jokke" Seppälä (s. 24. kesäkuuta 1953, Anjala) on suomalainen muusikko, jonka levytysura alkoi 1970-luvun alussa rockyhtye Sessionissa. Sessionista Seppälä siirtyi Kisun taustayhtyeeseen, jossa soitti myös hänen pikkuveljensä Jarmo "Jakke" Seppälä. Vuonna 1976 veljekset soittivat Danny Show’ssa ja sen jälkeen Virve Rostin taustayhtyeessä. Vuonna 1979 ilmestyi Jokke ja Jakke Seppälän yhteisalbumi "2 Seppälää". Vuonna 1980 Jokke osallistui Syksyn sävel -kilpailuun kappaleella "Lauantaiyö" ja julkaisi sooloalbuminsa "Move on". Näihin aikoihin Seppälällä oli yhtye yhdessä Pepe Willbergin kanssa. Toinen sooloalbumi "Find my girl" julkaistiin vuonna 1982.


title: Jokke Seppälä

text: 1980-luvulla Seppälä oli usein televisiossa taustakuorolaulajana muun muassa Euroviisuissa (1983–1986 ja 1989). Hän oli myös mukana televisio-ohjelmassa "Perjantaipörssi" sekä Euroviisukarsinnoissa vuosina 1985 ja 1986. Vuonna 1985 Seppälä lauloi Pave Maijasen kappaleen "Jossain..." ja seuraavana vuonna mukana oli Seppälän oma kappale "Kaamoksen maa". "Kaamoksen maan" esitti Gruppo Jokke (Jokke Seppälä, Anita Pajunen, Rele Kosunen ja Leena Nilsson). Vuoden 1985 Knokke Cupissa Seppälä edusti Suomea yhdessä Ami Aspelundin ja Maarit Hurmerinnan kanssa.


title: Jokke Seppälä

text: Vuonna 1991 Seppälä sävelsi Samuli Edelmannille Syksyn sävelessä toiseksi sijoittuneen ja hitiksi muodostuneen kappaleen "Pienestä kii". Seppälä on säveltänyt mainosmusiikin lisäksi kappaleita monille muillekin artisteille ja tuottanut muun muassa The Kidsin kaksi albumia sekä Kurren, Jaana Lammin ja Marjorien levyjä.


title: Sixten Boström

text: Sixten Boström (s. 15. syyskuuta 1963 Helsinki) on suomalainen jalkapallovalmentaja ja entinen jalkapalloilija.


title: Sixten Boström

text: Boström aloitti uransa vuonna 1981 Helsingin Jalkapalloklubissa, missä pelasi kolme kautta ja siirtyi sen jälkeen BK Häckeniin Ruotsin Allsvenskaniin. Häckenissä Boström pelasi kaksi kautta. Hän palasi HJK:iin kaudeksi 1986 ja pelasi joukkueessa kaksi kautta. Urallaan Boström ehti pelata vielä lahtelaisessa FC Kuusysissä, singaporelaisissa Geylang Internationalissa ja Jurong Townissa sekä Finnairin Palloilijoissa, jossa hän lopetti ammattilaisuransa vuonna 1993.


title: Sixten Boström

text: Boström pelasi urallaan 14 A-maaottelua ja teki niissä kaksi maalia. Hän voitti neljä Suomen mestaruutta, kaksi Singaporen mestaruutta ja yhden Suomen Cupin.


title: Sixten Boström

text: Boström suoritti jalkapallovalmentajatutkinnon vuonna 1997. Hän työskenteli Mäkelänrinteen urheilulukiossa vuosina 1995–2001 sekä Suomen Palloliiton Uudenmaan piirin koulutuspäällikkönä 1994–2001. Pietarsaarelaisen FF Jaron päävalmentajana Boström toimi kaudesta 2002 kesään 2004, jolloin hän sai potkut. Jaro-pestinsä jälkeen Boström toimi Suomen Palloliiton alaisuudessa jalkapallomaajoukkueen kansainvälisissä tarkkailutehtävissä sekä Palloliiton koulutuspäällikkönä.


title: Sixten Boström

text: Marraskuussa 2007 Boströmin valittiin Örebro SK:n päävalmentajaksi Ruotsin Allsvenskaniin. Boströmin apuvalmentajaksi valittiin ruotsalainen Alexander Axén. Boströmin johdolla ÖSK sijoittui kaudella 2008 jo seitsemänneksi ja seuraavana syksynä sijoitus oli pykälää parempi europaikan jäädessä vain viiden pisteen päähän. Kaudella 2010 ÖSK voitti Allsvenskanissa pikkuhopeaa kolmannen tilan myötä.


title: Sixten Boström

text: Örebron menestyskauden 2010 jälkeen monet Boströmin avainpelaajat siirtyivät suurempiin seuroihin ja kaudella 2011 uudistunut ÖSK jäi Allsvenskanissa vasta sijalle 12. Valmennusjohto luotti huonosta kaudesta huolimatta edelleen suomalaisvalmentajaan, mutta lopulta kauden 2012 surkea voitoton alkukausi johti potkuihin kesäkuun alkupuolella.


title: Sixten Boström

text: Boström aloitti tammikuussa 2013 Boström HJK:n päävalmentajana. Boströmin johdolla HJK voitti ylivoimaisesti viidennen perättäisen Suomen mestaruuden. Boström sai osakseen kritiikkiä, kun HJK putosi jo Mestarien liigan toisella karsintakierroksella virolaiselle JK Nõmme Kaljulle. Boström erotettiin tehtävästä huonon alkukauden jälkeen huhtikuussa 2014.


title: Sixten Boström

text: Helmikuussa 2015 Boström jatkoi valmennusuraansa Major League Soccerissa pelaavan Columbus Crew’n apuvalmentajana. Kaudella 2015 Columbus pelasi Gregg Berhalterin ja Boströmin johdolla hienon MLS-kauden. Seura oli Itäisen divisioonan runkosarjan kakkonen ja voitti konferenssifinaalissa New York Red Bullsin. Kauden huipentanut MLS Cupin finaali päättyi kuitenkin 2–1 tappioon Portland Timbersille.


title: Sixten Boström

text: Boströmin pesti Columbuksessa päättyi 17. helmikuuta 2017, kun Seinäjoen Jalkapallokerho palkanneensa Boströmin uudeksi päävalmentajakseen Veikkausliigan kaudelle 2017. 2. kesäkuuta 2017 SJK ilmoitti, ettei Boström enää jatka tehtävässään.


title: Sixten Boström

text: Vuoden 2019 alussa Sixten Boström aloitti PK-35:n valmennuspäällikkönä.


title: Carman (laulaja)

text: Carman (virallinen nimi: Dominic Licciardello (s. 19. tammikuuta 1956 Trenton, New Jersey) on Grammy-palkittu artisti (Christian Contemporary Music), joka varttui italialaisessa perheessä. Nuorena poikana Carman soitti rumpuja ja kitaraa. Hän aloitti laulamisen ollessaan 16-vuotias. Laulajauransa alussä hän teki paljon klubikeikkoja lähinnä New Jerseyssä ja Philadelphiassa, ennen kuin muutti Las Vegasiin. Hänen elämässään tapahtui muutos, kun hän oli Andrae Crouchin konserttiin. Tuolloin hän tuli "uskoon". Hän kävi raamattukoulun, jonka jälkeen hän muutti Tulsaan, Oklahomaan josta hän teki palvelutyönsä keskuspaikan.


title: Carman (laulaja)

text: Hän on saanut 15 platina- ja kultalevyä. Hänen kokonaislevymyyntinsä ylittää 10 miljoonaa levyä.


title: Lieksa!

text: Lieksa! on Markku Pölösen ohjaama elokuva, joka kertoo Koppeloiden suvusta Pohjois-Karjalassa. Elokuva sai ensi-iltansa 14. syyskuuta 2007. Pääosissa ovat Sanna-Kaisa Palo suvun matriarkan Martan roolissa ja Peter Franzén pikkurikollinen Laszlona. Elokuva julkaistiin DVD:llä 1. helmikuuta 2008.


title: Lieksa!

text: Elokuvan tunnuskappale on Nightwish-yhtyeen kosketinsoittajan Tuomas Holopaisen säveltämä ja sanoittama ja Marco Hietalan laulama ”While Your Lips Are Still Red”.


title: Priscilla Betti

text: Priscilla Betti (oik. Préscillia Samantha Cynthia Betti, s. 2. elokuuta 1989 Nizza, Ranska) on ranskalainen laulaja ja näyttelijä. Hänen musiikkiuransa alkoi, kun hän esiintyi 11-vuotiaana ranskalaisessa lapsikykyjen etsintäohjelmassa, ja sai sen seurauksena levytyssopimuksen. Betti on julkaissut viisi studioalbumia, sekä esittänyt vuosina 2008-2011 pääosaa musikaalisarjassa "Chante!"


title: Priscilla Betti

text: Priscilla Betti syntyi Nizzassa 2. elokuuta 1989. Helmikuussa 2001 ollessaan 11-vuotias hän esiintyi ohjelmassa "Drôles de petits champions", josta tuottaja Patrick Debort huomasi hänet. Betti sai levytyssopimuksen, ja myöhemmin samana vuonna hän julkaisi ensimmäisen singlensä "Quand Je Serai Jeune". Ensimmänen studioalbumi, "Cette vie nouvelle", julkaistiin vuoden 2002 kesäkuussa. Albumi myi yli 50 000 kappaletta ja sai hopealevyn Ranskassa.


title: Priscilla Betti

text: Kuusi kuukautta myöhemmin, joulukuussa 2002, julkaistiin Bettin toinen albumi "Priscilla". Levyn ensimmäinen single, "Regarde-moi (teste-moi, déteste-moi)", myi yli 250 000 kappaletta ja sai kultalevyn Ranskassa. Se ylsi Ranskan singlelistalla sijalle viisi ja pysyi listalla 29 viikkoa. Albumi "Priscilla" myi yli satatuhatta kappaletta ja sai kultalevyn.


title: Priscilla Betti

text: Alkuvuonna 2004 julkaistiin ensimmäinen single Bettin seuraavalta albumilta. Single "Toujours pas d'amour" pysyi Ranskan singlelistan kymmenen parhaan joukossa viisi viikkoa ja ylsi parhaimmillaan viidennelle sijalle. Albumi "Une fille comme moi" ylsi albumilistan kahdeksannelle sijalle, mikä on hänen albumiensa paras listasijoitus. Levy myi yli satatuhatta kappaletta eli kultaa Ranskassa.


title: Priscilla Betti

text: Bettin neljäs albumi "Bric à brac" julkaistiin kesäkuussa 2005. Levy ylsi Ranskassa albumilistalla sijalle 20.


title: Priscilla Betti

text: Joulukuussa 2007 Betti julkaisi viidennen albuminsa "Casse comme du verre". Se ylsi Ranskan albumilistalla vain sijalle 111. Betti esitti albumin kappaleita TV-musikaalisarja "Chante!":n ensimmäisellä kaudella. Sarja alkoi vuonna 2008, ja hän esitti siinä pääosaa. Sarjan neljäs ja viimeinen kausi esitettiin vuonna 2011. Sen ensimmäinen ja toinen kausi on julkaistu DVD:nä.


title: Priscilla Betti

text: Kaikki viisi albumia julkaistiin Bettin artistinimellä "Priscilla", ja hän alkoi vasta myöhemmin käyttää myös sukunimeään julkisuudessa.


title: Priscilla Betti

text: Syyskuusta 2014 maaliskuuhun 2015 Betti esitti pääosaa elokuvan "Flashdance" näyttämöversiossa pariisilaisessa Théâtre du Gymnase -teatterissa.


title: Tarn-et-Garonne

text: Tarn-et-Garonne [ˈtaʁne ɡaˈʁɔn] on departementti (82) Ranskassa Midi-Pyrénéesin alueella. Departementti on saanut nimensä sen alueella virtaavista Tarn- ja Garonnejoista. Departementti on muodostostettu 4. marraskuuta 1808 sitä ympäröivien departementtien osista.


title: Tarn-et-Garonne

text: Tarn-et-Garonnen pääkaupunki on Montauban. Departementti jakautuu kahteen arrondissementtiin, 30:een kantoniin ja 195:een kuntaan. Departementin asukasluku on 226 844 (2006), pinta-ala 3 718 neliökilometriä ja asukastiheys 61,0 asukasta neliökilometrillä.


title: The Singles A’s & B’s

text: The Singles A's & B's on Deep Purplen singleistä koostettu kokoelmalevy. Albumista julkaistiin laajennettu CD-versio vuonna 1993.